
ISTORIKAS JUOZAS JAKŠTAS 


Istorikas Juozas Jakštas gimė 1900.IX.9(22) Slabados kaime 
(Ukmergės aps., Pabaisko v!s.). 1923 m. baigė Ukmergės gimna- 
ziją. 1923—28 m. Lietuvos universiteto humanitarinių mokslų 
iakultete studijavo istoriją, kartu mokytojavo Jurbarke, Kaune, 
Tauragėje. Baigęs universitetą, buvo pakviestas visuotinės isto- 
rijos katedros asistentu. 1929 m. fakultetas jį pasiuntė tobulintis 
į užsienį. 1929—31 m. tai darė Berlyne, 1931—32 m.— Vienos 
universitete. Ten studijuodamas parašė darbą „Vokiečių ordinas 
ir Lietuva Vytenio ir Gedimino metu“ (išspausdintas „Senovės“ 
1 ir 2 t., 1935—36). 1932 m. pradėjo Vytauto Didžiojo universi- 
teto humanitarinių mokslų fakultete dėstyti visuotinę istoriją. Iš 
pradžių skaitė epizodinius kursus: kovą dėl investitūros, renesansą 
ir humanizmą, Vokietijos ir Prancūzijos istoriją, istorijos chrono- 
logiją. 1934 m. rudenį iakultetas davė J. Jakštui atostogų para- 
šyti visuotinės istorijos disertaciją. Jis vėl atvyko į Vieną, kur 
1934—36 m. studijavo visuotinę istoriją ir parašė darbą „Vakarų 
krikščionių mintys apie Romos imperiją iki V a.“ (išspausdintas 
„Senovės“ 3 tome ir atskirai, 1937). 1935 m. kolektyviniame vei- 
kale „Jogaila“ paskelbė studiją „Jogailos ir Vytauto kovos su 
Vokiečių ordinu“. Grįžęs iš Vienos, nuo 1936 m. rudens skaitė 
kursą apie pereinamąjį laikotarpį tarp Romos imperijos ir vidu- 
rinių amžių, be to, Vokietijos istoriją ir istorijos dėstymo meto- 
diką. 1938 m. darbas „Vakarų krikščionių mintys apie Romos 
imperiją iki V a.“ buvo pripažintas disertacija, ir Vytauto Di- 
džiojo universitetas už jį suteikė istorijos mokslo daktaro laipsnį. 

1932—39 m. J. Jakštas buvo humanitarinių mokslų fakulteto 
visuotinės istorijos katedros asistentas ir vyresnysis asistentas, o 
1940—44 m.— Vilniaus universiteto docentas. 1944 m. vasarą pa- 
sitraukė į Vakarus ir iki 1949 metų pavasario gyveno Austrijoje. 
1949 m. apsigyveno JAV. 

J. Jakšto specialybė buvo vidurinių amžių istorija. Studijuo- 
damas Vienoje, jis klausė:austrų istėriko A: Dopšo paskaitų. Dop- 

šas įrodinėjo, kad pereinamuoju laikotarpiu iš senovės į viduri- 
nius amžius ūkinis ir socialinis gyvenimas nebuvo sutrikęs, o 
Romos imperija nebuvusi barbarų sugriauta: ji pamažu kitusi 
ūkiškai ir sociališkai, ir per tuos kitimus susidariusi vidurinių 
amžių Europa. J. Jakštas perėmė tą pažiūrą ir ja vadovavosi nag- 
rinėdamas vidurinių amžių įvykius. 

Salia visuotinės istorijos J. Jakštas visą laiką nagrinėjo ir 
Lietuvos istoriją. Be jau minėtų darbų, jis A. Šapokos redaguo- 
tai „Lietuvos istorijai“ 1936 m. parašė skyrių apie pirmąjį mūsų 
tautos valstybinio gyvenimo laikotarpį, iki krikščioniškųjų laikų 
pradžios. Rašinyje „Naujausi Gedimino dinastijos kilmės tyrinė- 
jimai“ („Lietuvos praeitis“, 1940) pirmasis iš lietuvių iškėlė min- 
tį, kad Gediminaičiai buvo kilę iš Aukštaitijos. Straipsnius (dau- 
giausia iš vidurinių amžių istorijos) jis skelbė „Židinyje“, ,,Vai- 
re“, „Lietuvos aide“, gyvendamas JAV —,,Aiduose“, „Drauge“, 
„Dirvoje“, „Tėviškės žiburiuose“, „Lietuvių tautos praeityje“ ir 
kituose leidiniuose. 

JAV visą laiką gyveno Klivlende. Iki pensijos amžiaus pragy- 
venimą pelnė dirbdamas fabrike, bet tuo pačiu metu rašė, įvai- 
riuose renginiuose kalbėjo Lietuvos istorijos klausimais. Nuo pat 
„Lietuvių enciklopedijos“ leidimo pradžios buvo nuolatinis jos 
bendradarbis, daug jai parašė vidurinių amžių istorijos straips- 
nių. Žurnale „„Commentationes Balticae“ paskelbė studiją „Pa- 
baltijys per XIV a. kryžiaus žygius“, žurnale „Slavonic Revue“ 
plačiau parašė apie Lietuvos santykius su Lenkija. „Lietuvių ka- 
talikų mokslo akademijos suvažiavimų darbuose“ (1966) paskelbė 
darbą „Pavėluotas Mindaugo krikštas“, o tos akademijos ,„Met- 
raščio“ IV t.—,,Zvilgis į Mažosios Lietuvos istoriografiją“, Buvo 
vienas iš A. Geručio redaguotos Lietuvos istorijos anglų kalba 
(„Lithuania“, 1969) autorių. Parašė didelę Jono Šliūpo mono- 
grafiją (išleido Akademinės skautijos leidykla). „Lituanistikos 
instituto suvažiavimų darbuose“ 1981 m. paskelbė studiją „Jė- 
zuitų ordino vaidmuo įtvirtinant katalikybę Lietuvoje“, ,Dirvo- 
įę“— seriją straipsnių apie Zalgirio mūšį. „Tėviškės žiburiai“ iš- 
spausdino daug jo rašytų istorijos veikalų recenzijų. 

1971—82 m. redagavo „Lietuvių tautos praeities“ III—V to- 
mus (10—18 knygas), išleistus Lietuvių istorijos draugijos. Nuo 
1971 m. iki 1983 m. pavasario buvo tos draugijos pirmininkas. 
Žymesnieji „Lietuvių tautos praeityje“ paskelbti J. Jakšto rašiniai: 
apie 1863 m. sukilimą (1963), apie istoriką S. Daukantą (1964), 
„Liublino unijos vieta Lietuvos istorijoj“ (1971), „Gediminaičių 
dinastija Lietuvos istoriniame likime“ (1973), „Iškilusis tarpsnis 

Amerikos lietuvių istorijoje. Dr. J. Šliūpas ir kun. A. Burba“ 
(1973), „Vyskupas Motiejus Valančius savo laikuose ir dabar“ 
(1976), „Leonas Karsavinas, istorikas filosofas ir Europos kultū- 
ros istorijos autorius“ (1977), „Jono Sliūpo pirmieji žingsniai 
Amerikoje. Minint jo 90 metų sukaktuves nuo atvykimo į Ameriką“ 
(1977), „Pabaltijo valstybės Rytų ir Vakarų rungtynėse ir jų žlu- 
gimas“ (1982). 

1971 m. J. Jakšto parašytą „Nepriklausomos Lietuvos istori- 
ją“ Lietuvoje keliuose numeriuose spausdino pogrindžio „Aušra“. 
Nuo 1977 m. istorikas buvo įsitraukęs į naujosios „Lietuvos is- 
torijos“ rengimą, parašė jos antrąjį („Nuo sritinių valdų iki Di- 
džiosios Kunigaikštystės įsikūrimo“) ir trečiąjį („Lietuvos Di- 
džiosios Kunigaikštystės klestėjimo laikotarpis, 1377—1492“) sky- 
rius. Iš viso Lietuvos istorijos klausimais J. Jakštas paskelbė šim- 
tus rašinių (kiek jų parašė, sakėsi nei pats nežinąs). 

Ir senatvėje, pablogėjus sveikatai, nesiliovė domėtis Lietuvos 
istorija, vis paskelbdavo naujų studijų, recenzijų. Mirė 1989.VII.31 
Klivlende. 

Si Jono Jakšto biografijos apžvalga parašyta pagal Jono Dai- 
nausko rašytą jo nekrologą, 1989.VIII.10 paskelbtą Klivlendo laik- 
raštyje „Dirva“. 


BRANDOS METAI 


Pasak liaudyje išlikusio padavimo, deivės laumės lemia gims- 
tančiam likimą, t. y. gyvenimo kelią, kuris jam skirtas eiti. Pada- 
vimas išreiškia tiesą, kad kiekvienas gimsta su tam tikrais su- 
gebėjimais, pomėgiais ir polinkiais, atseit, atsineša į gyvenimą 
tam tikrą pašaukimą. Laimingas tampa ateityje, jei gyvenimas 
jam taip susiklosto, kad jis gali eiti savo pašaukimo keliu. Juo. 
eidamas, žmogus gali išplėtoti savo įgimtus gabumus, pomėgius 
ir jaustis daugiau ar mažiau laimingas. Tačiau sudėtingame ir 
permainingame gyvenime ne kiekvieną laimė veda pašaukimo ke- 
liu. Dažnas eina šalutiniais, net klystkeliais. Žmogus kartais pats 
nesupranta, kad nukrypęs nuo savo pašaukimo kelio. 

Gimiau 1900.IX.22 mažažemio valstiečio šeimoje ir tokioje Ry- 
tų Aukštaitijoje (Ukmergės apskrityje), kur dar jaučiama buvo 
nuo baudžiavos laikų neišgyventa vyraujanti lenkiška dvasia. Ji 
buvo itin jaučiama mūsų Pabaisko parapijoje, kur buvo 5 dideli 
dvarai ir dar daugiau palivarkų. Juose viešpatavo tiek lenkų kal- 
ba, tiek ir dvasia. Net ir parapinėje bažnyčioje skambėjo pridė- 
tinėse pamaldose iki 1912 metų vien lenkų kalba. Spaudos drau- 
dimo laikas, su „Aušra“ prasidėjęs tautinis atgimimas beveik 
nebuvo žinomas mūsų apylinkėje, nors kaimiečiuose sklido kalba, 
kad lietuviškos maldaknygės, elementoriai ateiną iš Tilžės. Lie- 
tuviški kaimai dar skendėjo tamsoje. Knyga, laikraštis buvo reti 
dalykai. Kiek pamenu, mūsų mažame Slabados kaimelyje (trijų 
valakų), be maldaknygių, kurių po kelias buvo kiekviename na- 
me, tik vienas ūkininkas turėjo vyskupo M. Valančiaus verstus 
ir išleistus „Šventųjų gyvenimus“ ir vienas ūkininkas skaitė ,Vie- 
nybę“, labai žemo lygio laikraštuką. Mūsų namuose, man augant, 
tebuvo 2 knygos: mamos maldaknygė „Aukso altorius“, didelė 
knyga, ir vyskupo Valančiaus išleista „kantička“ (giesmynas). 
Iš jos mes trys, mama, aš ir vyresnioji sesuo, giedojome šven- 
tas giesmes, ypač gavėnios metu. Nors anksti buvau išėjęs ma- 

mos prie ralelio vadovautą Rimšos mokyklą ir gavęs palinkimą 
skaityti knygas, tačiau turėjau tenkintis vien maldaknyge, ku- 
rią daugiausia bažnyčioje skaičiau. Neturėdamas ko skaityti, mė- 
gau klausyti senų žmonių kalbų, ypač jiems kalbant apie buvusius 
laikus, apie visokius nuotykius žmonių gyvenamoje aplinkoje. 
Pats mėgau kalbėti su senaisiais, ypač moterimis, ir teirautis, kas 
kadaise buvo. Dažniau kalbėdavau su senomis moterėlėmis, nes 
jos daugiau linko pasakoti kaip vyrai. Jos mielai atsakinėjo man 
į klausimus. Tuo tarpu vyrai nelabai linko leistis į kalbas su 
tokiu „snargliuku“. 

Dešimtį metų sukakusį tėvas nuvedė į Pašilės pradžios mo- 
kyklą (1910) ir įrašė mokiniu. Mokytojas buvo suvalkietis lie- 
tuvis Stasys Dabulevičius (galbūt išėjęs Veiverių mokytojų se- 
minariją). Tačiau mokykla buvo perdėm rusiška, ir pats mokytojas 
net ir su mumis, pirmamečiais, vengė lietuviškai kalbėti. Kal- 
bėjo mums rusiškai ir tuo būdu pratino mus suprasti jį. Tik kai 
vaikas jokiu būdu nesuprasdavo, ką mokytojas liepia, tai įis pa- 
sakydavo įam lietuviškai. Kietas, tiesiog tironiškas buvo tas mūsų 
mokytojas Dabulevičius. Visokiomis fizinėmis bausmėmis versdavo 
jis mus uoliai mokytis. Peisų, ausų tempimas, veidų pliauškini- 
mas, delnų mušimas su ilga liniuote, klupdymas, be pietų ir po 
pamokų palikimas buvo įprastos mūsų mokytojo bausmės. Taip 
spaudžiami ir baudžiami stengėmės mokytis kiek galėjome. Ta- 
čiau retas mokinukas išvengdavo bausmių. Nors buvau ne pasku- 
tinis klasėje ir stengiausi kalti dalykus kiek galėjau, tačiau ne 
kartą teko būti paklupdytam ir pliaukštelėtam delnu per veidą. 
Tačiau įsigijau, matyt, pažangaus mokinio ženklą, kad pirmųjų 
mokslo metų gale mane ir dar kelis pirmaklasius mokytojas per- 
kėlė iš žemesnės grupės į aukštesnę. Tuo būdu man buvo leista 
išeiti per vienerius metus dviejų grupių pirmos klasės mokslus 
ir baigti mokyklą per trejus metus vietoje įprastų ketverių metų. 

Mūsų mokykloje mokslas vyko ne tik rusų kalba, bet ir rusų 
dvasia. Apie lietuvybę mokytojas neužsimindavo. Mažai jis mokė 
ir lietuvių kalbos — tik rašyti lietuviškas lotyniškas raides ir skai- 
tyti iš mažos lietuviškos chrestomatijėlės. Labai ribotas lietu- 
viškas mokslas buvo teikiamas vien vyresnėje pirmo skyriaus 
grupėje. Toliau, antrame ir trečiame skyriuje, lietuvių kalbos jau 
nebuvo paisyta. Visas mokslas vyko rusų kalba ir apie Rusiją. 
Kalėme rusų gramatiką, rašėme diktantus, skaitėme chrestoma- 
tiją, ypač kalėme daug eilėraščių. Kalėme taip pat Rusijos geo- 
grafiją (fizinę ir politinę), istoriją ir net „slovesnostią“ (caro 
šeimos narių titulatūras). Rusų istorijos vadovėlis (jis mane itin 

domino) buvo taip gudriai parašytas, kad jame išvengta men- 
kiausios užuominos apie Lietuvą ir Lietuvos didžiąją kunigaikš- 
tiją. Jos vietą laikė užėmusi Vakarinė Rusija. Kažkaip, galbūt 
per redaktoriaus neapsižiūrėjimą, įsiterpė į tą istoriją sakinys, 
kuris sėdi iš dalies net ir iki šiol mano galvoje: „Lietuvos didysis 
kunigaikštis Jogaila (Jagielio) vedė lenkų karalienę Jadvygą, ir 
tuo būdu vakarinė Rusija susijungė su Lenkija“. Mane, trečio 
skyriaus mokinį, tiesiog apstulbino ta Žinia ir įteigė neišspren- 
džiamą mįslę. Aš težinojau Kijevo ir Maskvos didžiuosius kuni- 
gaikščius. Bet kaip galėjo būti lietuviškas didysis kunigaikštis, 
man buvo didelė mįslė, Kaip prieš tiek daug šimtų metų galėjo 
būti mūsų, lietuvių, kurie šiandien esame chlopais, net ir chamais 
pravardžiuojami, toks „velikij kniaz“, prilygęs Kijevo ir Maskvos 
tokiems pat kniaziams. Klausimą nešiojau galvoje, nedrįsdamas 
klausti mokytojo. Mat mūsų, mokinių, santykiai su juo buvo kaip 
su galią turinčio ir jam vergiškai paklusnių mokinių. Mes turė- 
jome vykdyti, kas jo reikalaujama, be jokių kalbų. 

1913 m. baigiau Pašilės pradžios mokyklą ir, išlaikęs stoja- 
muosius egzaminus, pradėjau mokytis Ukmergės miesto ketur- 
klasėje mokykloje. Mokykla buvo visai rusiška, su rusais moky- 
tojais. Lietuviškas turėjome tik tikybos pamokas ir jas dalijomės 
su lenkais. Mūsų kapelionas lietuvis ilgesnę ir pirmą pamokos 
dalį skirdavo lenkams, nes jų buvo perpus daugiau kaip mūsų. 

Čia ir kartojome jau pradžios mokykloje eitą istoriją, tik kiek 
platesnę. Naudojome istorijos vadovėlį, parašytą Vilniaus rusų 
gimnazijos mokytojo Turcevičiaus, pritaikytą Siaurės vakarų kraš- 
to mokykloms. Bet ir čia neminėta nei Lietuva, nei Lietuvos di- 
džioji kunigaikštija. Joje irgi figūravo tik Vakarinė Rusija. Taip 
ir išėjau per dvejus metus vidurinės mokyklos mokslą, nesužinojęs 
nieko apie Lietuvos praeitį. Man rodėsi, kad mūsų nuo amžių 
gyvenamas kraštas buvo Rusija ir mes, katalikai lietuviai,— jos 
valdiniai. Su tokiomis istorinėmis žiniomis gyvenau iki Pirmojo 
didžiojo karo (1915!), kada pasibaigė mokslas rusiškoje mokyk- 
loje. Toliau buvo trejų metų pertrauka, kada tarnavau savo tėvo 
pusberniu. Tuo karo metu mano tėvas prie savo mažos žemelės 
dar gavo prisidurti išsinuomodamas ar iš pusės pasiėmęs dirbti 
ūkius dviejuose kaimuose. Tad teko apdirbti žemes trijuose kai- 
muose, visur rėžiais suskaldytas, Mane, kaip vyriausią sūnų, tė- 
vas pristatė prie arimo ir akėjimo. Pats sau pasiliko dirbti dau- 
giau su dalge. Tai buvo vasaros darbai. Žiemos metu buvo svar- 
biausias kuliavos darbas su spragilu, trukęs maždaug iki UŽ- 
gavėnių. 0 | 

Liūdni, niūrūs, slegiantys buvo treji okupacijos metai. Oku- 
pacinė karinė vokiečių valdžia vargino gyventojus visokiais rei- 
kalavimais, ypač ūkio produktų, o pati nesirūpino jų reikalais. 
Trūko visokių labrikatų, namų apyvokos daiktų, net žibalo. Žmo- 
nės turėjo balanomis pasišviesti ilgomis žiemos naktimis. Vals- 
čiai buvo pavesti žandarams valdyti ir sauvaliauti. Jie darydavo 
kratas kaimuose, surašinėdavo rastus javus, mėsą ir kitus ūkio 
produktus ir liepdavo vežti į nurodytą vietą Ukmergėje. Kas ne- 
paklausydavo, susilaukdavo sunkių baudų. Despotiška žandarų 
valdžia išliko giliai įstrigusi žmonių atmintyje. 

Gyvenau bendra prislėgta nuotaika. Nuobodus buvo gyveni- 
mas be knygų, laikraščių. Iš nuobodumo net rūkyti buvau bepra- 
dedąs. Tik tėvų griežtai sudraustas, mečiau. Pasigedau mokyk- 
los, nors mokytis ir nebuvo taip lengva, kai reikėjo suvaikščioti 
kasdien 6 kilometrus (nuo mūsų Slabados kaimelio iki Ukmergės). 
Koks džiaugsmas man buvo, kai 1917 metų rudenį kunigai per 
pamokslus paskelbė, kad Ukmergėje bus įsteigta gimnazija ir 
kviečiami registruotis pas Ukmergės kleboną, kas gimnaziją lan- 
kys. Tėvas, motinos raginamas, tuojau vežė į Ukmergę įrašyti pas 
kleboną būsimuoju gimnazijos mokiniu. Nuo tos dienos gyvenau 
būsimos, dabar jau lietuviškos, gimnazijos mintimi. Koks aš bti- 
siu lietuviškos gimnazijos mokinys,— galvojau pats sau,— jei lie- 
tuviškai mokėjau tik skaityti ir lotyniškomis raidėmis žodžius ra- 
šyti, nors buvau išėjęs 2 klases. Lietuviškos gramatikos nebuvau 
matęs ir net nežinojau, kad ji būtų parašyta. Kartais, kalant pa- 
kartotinai rusišką gramatiką, kildavo klausimas, o kaip čia rei- 
kėtų lietuviškus žodžius „skloniat“ (linksniuoti), „spriagat“ (as- 
menuoti), kaip lietuviškai reikėtų pavadinti kalbos dalis? Aiški- 
nausi su tokiu tamsuolio, ignoranto atsakymu: dar neatsirado 
toks lietuvis mokslininkas, kuris galėtų parašyti lietuvišką gra- 
matiką. Su tokia mintimi gyvenau laukdamas lietuviškos gimna- 
zijos. Laukiau jos visą žiemą. Ir kokia buvo man nuostaba, kai 
1918 m. pavasarį, eidamas Ukmergėje pro vieną knygyną, pama- 
čiau lange išstatytą lietuvių kalbos gramatiką. Greitai užsukęs 
į knygyną, nusipirkau ją. Tai buvo trumpa Damijonaičio grama- 
tika, išleista Lietuvių tarybos Ž vadovėliams leisti komisijos. Par- 
sinešęs namo, tuojau ėmiau skaityti ją. Skaitydamas pradžioje 
vis lyginau su rusiška gramatika. Vesdamas paralelę tarp abiejų 
gramatikų, pirmiausia suglumau priėjęs prie veiksmažodžio laikų, 
kai lietuviškoje gramatikoje radau 4 laikus vietoje trijų rusiškoje 
gramatikoje. Dar labiau buvau nustebintas radęs lietuviškoje gra- 
matikoje 4 sudėtinius laikus. Atseit, sužinojau, kad lietuvių kal- 

ba turi 8 laikus. Mįslingos man buvo ir kai kurios raidės, kaip 
ū, ė, y šalia u, e, i. Man nebuvo aiškus skirtumas tarp jų, ne- 
suprastas ir paaiškinimas. O jau nosinių raidžių reikšmės niekaip 
negalėjau permanyti. Maniau, kabliukai prie spausdintų raidžių 
šiaip sau prikabinti ir rašant jų nereikia paisyti. Taip pat rašant 
nereikia paisyti ir skirtumo tarp u ir ū, tarp i ir y, tarp ė ir e. 
Linksniuoti, asmenuoti ir gramatikos terminus buvau šiaip taip 
išmokęs. 

Kai gimnazija įsisteigė 1918 m. kovo mėn., iš pirmos dienos 
įstojau į ją. Pirmiausia su tokiu menku lietuvių kalbos apsipa- 
žinimu turėjau laikyti egzaminus, stodamas į trečią klasę (nes 
buvau išėjęs dvi rusų vidurinės mokyklos klases). Aišku, mano 
rašomasis egzaminas (diktuotė) išėjo perkrautas klaidų. Galbūt 
egzaminatorius, nors pats gal ir ne per daug išmanydamas 
kalbą, negalėjo mano darbo nė taisyti. Dėl tokio menko lietuvių 
kalbos mokėjimo mane pasodino į antrą klasę. Protestavau. Tie- 
siog gėdą jutau sėdėti su antraklasiais, būdamas gerai nuaugęs, 
jau į aštuonioliktus metus įsiritęs paauglys. Kreipiausi į patį 
direktorių B. Dirmontą ir prašiau perkeliamas į trečią klasę vien 
dėl to, kad esu išėjęs 2 klases. (Gimnazija pradėjo veikti su tri- 
mis klasėmis. Turbūt tik joms pakankamai mokinių buvo). 

Labai žemo lygio pradžioje mūsų gimnazija buvo. Be direk- 
toriaus advokato Dirmonto (jis retai gimnazijoje rodėsi), gim- 
nazijoje tvarkėsi du nevykę mokytojai, abu eksklierikai. Gimnazija 
buvo lyg koks balaganas, be tvarkingo mokslo. Laimė, kad jos 
tokia pradžia buvo neilga — nuo kovo iki birželio pradžios (va- 
saros atostogų). Po atostogų gimnazijos vaizdas pakito. Padau- 
gėjo mokinių, ypač grįžusių iš Rusijos (Voronežo ir kitų vietų). 
Beveik vien iš grįžusiųjų susidarė labai maža ketvirtoji klasė. 
Prisidėjo ir naujų mokytojų, kaip kapelionas Felicijonas Daniu- 
sevičius, St. Gruodis ir Fr. Kosas, vokiečių kalbos mokytojas 
(vokiečių komendantūroje tarnavęs kareivis, kilimo lenkas iš Si- 
lezijos). Mažą mūsų mokyklą tuojau nuskaidrino neužmirštama 
kapeliono asmenybė. Malonia išvaizda, šypsena, tokiu draugiš- 
kumu mokiniams, kokio iki šiol neturėjome, tas jaunas kunigėlis 
traukė mus prie savęs. Jis mėgo maišytis mokinių tarpe, juokauti 
ir kalbėti su jais. Jis buvo gimęs jaunimo vadas, tikras šviesos 
žiburys mūsų gimnazijoje. Trejus metus (1918—1921) išbuvęs 
mūsų kapelionu, susirgo nervų liga, buvo išvežtas į Kauną, kur 
ir mirė 1921 m. pavasarį. 

Keliolikai mūsų gimnazijos mokinių teko dalyvauti neįprasto- 
mis aplinkybėmis laidotuvėse jo tėviškėje Kuršėnuose. Mūsų eks- 

kursantų grupė grįžome iš Palangos, aplankę tik ką gautą tą 
romantišką Birutės tėviškę ir pamatę Baltiją. Kai traukinys anks- 
ti rytą sustojo Kuršėnų stotyje, mums pranešė, kad į bažnytkai- 
mį* atvežtas mūsų miręs kapelionas ir mes kviečiami dalyvauti 
jo laidotuvėse. Žinia pritrenkė mus, nes apie jo mirtį tik dabar 
sužinojome. Išlipę ėjome į kleboniją, kur buvome tinkamai pa- 
vaišinti ir tuojau prisijungėme prie laidotuvių apeigų. Gražiai 
rikiuotėje lydėjome mirusįjį kapelioną į kapines. Neišdildomą 
įspūdį paliko mūsų ekskursančių mergaičių tiesiog unisoninė rau- 
dą prie numylėto kapeliono pilamo kapo. Slėgė širdis ir mums, 
bernaičiams. Tačiau stengėmės vyriškai laikytis, neparodydami 
ašarų. 

Nuo 1918 metų pradžios mokslo lygis gimnazijoje gerokai 
pakilo. Svarbiausia, kad gimnazija gavo lietuvių kalbos mokyto- 
14 Mt. Gruodį. Nors jis ir nebuvo lituanistas (nedaug to laiko 
gimnazijų turėjo juos), bet Voronežo gimnazijoje jis turėjo lie- 
tuvių kalbos mokytoją J. Jablonskį ir buvo įsisąmoninęs jos pa- 
grindus. Mums, mokiniams, labai menkai mokantiems lietuvių 
kalbą, Gruodžio mokymas buvo pakankamas. Mokymą gerino ir 
atsiradę vadovėliai. Jie pravertė ne tik mokiniams, bet ir moky- 
tojams. Pasirodė naujai išspausdintas ir istorijos vadovėlis. Jis 
itin sudomino mane. Deja, negalėjau jo tuojau gauti, nes buvo 
išpirktas man nesuskubus įsigyti. Po pakartotinio prašymo gavau 
iš draugo pasiskolinti ir perskaityti. 

Tai buvo labai trumpas ir dar nepilnas vadovėlis, parašytas 
Prano (žurnalisto Pranaičio). Nors nedaug išmokau iš jo Lie- 
tuvos istorijos, tačiau sužinojau, kad vietoje rusų mokyklose bruk- 
tos Vakarinės Rusijos buvo Lietuva ir Lietuvos didžioji kunigaikš- 
tija. Tada aš nesilioviau domėtis jąja, eidamas per klases. Kilo 
noras ką nors daugiau apie ją paskaityti. Deja, labai mažame 
gimnazijos knygyne nieko nebuvo. Iš viso jame tebuvo beveik 
vien rusiškos knygos — perimti buvusios rusiškos gimnazijos ir 
vidurinės mokyklos bibliotekų likučiai. Mažai lietuviškų knygų 
maišėsi gimnazijos knygyne. Be Prano istorijos, vėliau atsirado 
Pajautos (K. Skirmuntaitės) Lietuvos istorija (perspausdinta iš 
seno leidinio). Ši istorija, platesnė už Prano, man rodėsi nuo- 
bodi, nes dėstyli beveik vien politiniai įvykiai, ypač daug karų 
su kryžiuočiais. Maišėsi ir Aleknos trumputė Lietuvos istorija 
(kiek platesnė su negausiomis bibliograiinėmis nuorodomis išėjo 
1923 m.). 

Ne mažiau už Lietuvos istoriją mane domino ir visuotinė is- 
torija. Ji pirmaisiais metais labai menkai dėstyta, nes nebuvo kiek 

geriau pasirengusių mokytojų. Tik nuo 1919 mokslo metų pra- 
džios, kada vietoje buvusios „Saulės“ įsisteigė valstybinė gimna- 
zija ir direktoriumi tapo Jonas Baronas, prašmatnus pedagogas, 
visas mokymas, neišskiriant ir istorijos, pastebimai pagerėjo. Ga- 
vome istorijos mokytoju Vincą Kvieską, išėjusį mokslus Vetrapi- 
lio universitete. Jis dėstė mums visuotinę istoriją pagal iš rusų 
kalbos verstus Viperio vadovėlius. Nebuvo jis įtaigus istorikas, 
dėstė ne per daug savo dalykui atsidėjęs; rodos, nebuvo jo net 
ir pamėgęs. Nemėgo jis pasakoti, ko aš iš mokytojo laukiau. Užuot 
atpasakojęs, paaiškinęs užduodamą pamoką, jis dažnai duodavo 
mokiniui, mokančiam rusų kalbą, paskaityti ją iš rusiškos kny- 
gos (mat mes, mokiniai, tada dar daugiau ar mažiau supratom 
rusiškai). Mokytojas pats nepapildydavo vadovėlio žinių, ir todėl 
mes, mokiniai, turėjome tenkintis vadovėlio teikiamomis žinio- 
mis. Išimtinai mėgęs istoriją, stengiausi surasti bibliotekoje ką 
nors daugiau paskaityti, negu vadovėlyje teikiama. Kartais pavyk- 
davo ką surasti. Bet retai. 

Iš visuotinės istorijos ypač pamėgau viduramžius kaip tikėji- 
mo amžius. Pomėgį aiškinu sau mano labai dievotos mamytės 
įtaka. Ji pati daug melsdavosi ir vertė mane melstis. Beveik visą 
amžių išbuvo tretininkė ir kalbėjo kasdien gyvą rožančių. Ypač 
traukė mane bažnyčios istorija, popiežiai, vienuoliai bei vienuo- 
lijos, erezijos, religinės kovos, kryžiaus karai. Tie dalykai man 
buvo dėmesio centre. Iš viso viduramžių istorijos kurso mane, 
gimnazistą, ypač paveikė kova dėl investitūros, t. y. bažnytinės 
ir pasaulietinės valdžios, dviejų aukščiausių viduramžių galy- 
bių — popiežiaus ir imperatoriaus susidūrimas. Popiežiaus Gri- 
galiaus VII asmenybė, jo bažnyčios laisvės gynimas nuo pasau- 
lietinių valdžių kėslų mane itin žavėjo. Gimnazijoje įspaustas ko- 
vos dėl investitūros vaizdas su jame vyravusia Grigaliaus VII 
asmenybe paliko mano sąmonėje per visą studentavimo laiką ir 
iki šiol glūdi. 


ISTORIJOS STUDIJOS LIETUVOS UNIVERSITETE 


Baigus gimnaziją 1923 m. ir stojant į tik prieš metus įsistei- 
gusį Lietuvos universitetą, man nebuvo kilęs studijų pasirinkimo 
klausimas. Aš atėjau jas jau pasirinkęs, būtent istorijos mokslus. 
Man tik kilo klausimas, kokią istoriją pasirinkti pagrindiniu da- 
lyku — Lietuvos ar visuotinę, Mai istorija buvo į du skyrius pa- 
dalyta. Apsisprendžiau | imti pagrindiniu studijų dalyku visuotinę 
istoriją. Ji traukė mane pirmiausia: dėl pamėgtų viduramžių — 

visuotinės istorijos sudėtinės dalies. Jau tada galvojau sau: studi- 
juosiu visuotinę istoriją, ypač jos dalį viduramžius. Visuotinė 
istorija man rodėsi esąs mokslas apie visuomeninį žmonių gyve- 
nimą laiko slinktyje jo visokeriopose apraiškose. Visuotinė isto- 
rija yra visos Žmonijos istorija, ir jos studijos yra plačios apim- 
ties. Jos man rodėsi artimos ir filosofijai, ypač istoriosofijai. Jos 
domino mane tada, kaip ir dabar. Nuo pat pirmųjų studijų jun- 
giau istoriją su tilosofija ir istoriosofija. 

Dėl mano polinkio į visuotinumą Lietuvos istorija man rodėsi 
būtų per siauras studijų objektas. Nors numaniau, kad jos bent 
senieji laikai glaudžiai syja su viduramžiais. Juk lietuvių kovos 
su kryžiuočiais ir kardininkais man buvo žinomos iš Prano ir 
daugiau iš Pajautos istorijos. Turėjau mintį tą Lietuvos istorijos 
dalį jungti su viduramžiais. 

Visuotinės istorijos katedros vedėjas buvo prof. Jonas Yčas, 
išėjęs istorijos mokslus Petrapilio universitete ir iki Pirmojo pa- 
saulinio karo pabaigos mokęs rusų gimnazijose, paskutiniu laiku 
Voroneže, kur buvo sutelkti lietuviai moksleiviai. Po karo grįžo 
į Lietuvą, į Vilnių, ir pirmame Voldemaro ministrų kabinete ėjo 
Svietimo ministerijos valdytojo pareigas. Pakrikus Voldemaro ka- 
binetui ir vyriausybei persikėlus į Kauną, Yčas išvyko 1919 m. 
pradžioje pasitobulinti į Karaliaučiaus universitetą. Grįžęs iš Ka- 
raliaučiaus su įsigytu daktaro laipsniu už disertaciją apie XVI a. 
kronikininką Simoną Grunau, tapo Panevėžio gimnazijos direkto- 
riumi. Prijungus Klaipėdos kraštą prie Lietuvos (1923), kurį Jai- 
ką ėjo to krašto mokyklų inspektoriaus pareigas. Nuo pat univer- 
siteto įsisteigimo (1922) vadovavo visuotinės istorijos katedrai. 

Yčas gebėjo kaip prityręs pedagogas istoriją gyvai, aiškiai, 
nuosekliai dėstyti. Jis nebuvo istorikas tyrinėtojas, nekeldavo ko- 
kių savitų problemų, bet teikdavo žinomus dalykus, paimtus iš 
istorinių veikalų. Teikdavo jis įdomiai, patraukliai, ir nebuvo 
nuobodu jo klausyti. Kartais paskaitas pasodrindavo švelniu pa- 
tosu. Iš visuotinės istorijos dalykų man pasitaikė pakartotinai 
klausyti viduramžių istorijos. Jis dėstė daugiau politinę istoriją, 
ir man klausančiam žadindavo norą ją nuodugniau, plačiau stu- 
dijuoti. Tai buvo prityrusio pedagogo, gebančio pažadinti klau- 
sytoją susidomėti dėstomuoju dalyku, dėstymas. 

Artimesnė Yčui už visuotinę istoriją buvo Lietuvos istorija. 
Jis skaitė jos seniausią dalį, maždaug iki XV a. Ją jis nuošir- 
džiai, su meile ir tokiu ramiu tonu pasakojo. Jo pasakojimas pa- 
žadindavo praeities įvykių, veikėjų, kunigaikščių vaizdus. Taip 
gyvai jie būdavo apibūdinti. 

Proiesoriaus seminarai vis buvo skiriami kokiam istoriniam 
šaltiniui nagrinėti. Stenglasi supažindinti su jo turiniu. Buvo 
skaitoma Henriko Latvio Livonijos kronika, 1249 m. prūsų su kry- 
žiuočiais Christburgo sutartis, Vokiečių ordino keliai (Wegebe- 
richte) ir kita. Tuo būdu istorikai studentai buvo įvedami į šal- 
tinių mokslą. 

Antras atmintinas visuotinės istorijos profesorius buvo P. Grons- 
kis, rusas, caristinės Rusijos laikais buvęs Kadetų partijos Dūmos 
atstovas. Jis buvo perdėm politikas ir skaitė įvairius naujųjų am- 
žių politinės Europos istorijos kursus. Jis sugebėjo įdomiai, pa- 
traukliai, laisvai pasakoti gražia rusų kalba. Ypač vaizdžiai, vi- 
sašališkai būdindavo vadovaujančius asmenis, politikus. Prof. 
Gronskio pusantros valandos trukdavusios paskaitos, rodos, taip 
greitai prabėgdavo, kad, jam pakilus išeiti, geista ilgiau jo klau- 
syti. | 

Antras Lietuvos istorijos profesorius buvo Ign. Jonynas, pra- 
dėjęs dirbti universitete nuo 1924 m. Jis buvo žiningas profeso- 
rius, gerai susipažinęs su Lietuvos istorijos šaltiniais ir litera- 
tūura. Skaitydavo paskaitas logiškai, nuosekliai, bet monotoniškai, 
nuobodžiai. Atrodo, kad jis studentams nepasakojo tiesiog, bet 
skaitė jiems kokią atmintinai išmoktą knygą (tiesa, jis studentų 
ir nestebėjo, nes pasakojo prisimerkęs). Prof. Jonyno paskaitų 
nepatrauktas, apsiribojau vien proi. Yču tiek visuotinės, tiek ir 
Lietuvos istorijos studijoms. 

Beveik tiek pat, kiek istorija, domėjausi ir filosolija. Ji trau- 
kė mane savo visuotinumu kaip gyvenimo pagrindų, jo esmės 
mokslas. Nuo pat studijų pradžios pritapau prie filosofijos pro- 
Iesorių, pirmiausia prie Izidoriaus Tamošaičio. Mane, filosofijos 
mokslų naujoką, profesorius domino teikiamomis žiniomis apie 
filosofus autorius, jų veikalus su trumpomis jų turinio užuomi- 
nomis, Jis turėjo daug žinių, nes lilosotiją studijavo Fribūro (Fri- 
bourg, Freiburg) universitete ir nesiliovė sekti jos raidos. Turėjo 
susikaupęs didelę biblioteką ir įą dar vis didino. Ne tik klausiau 
prof. Tamošaičio paskaitų, bet kartą dalyvavau ir jo seminare, 
nors iilosolijos neturėjau įsirašęs į studijų knygutę, vadinasi, 
studijavau ją hospitantu. Seminare parašiau referatą tema „Jaus- 
mų psichologija“. Nors jis nebuvo originalus, tačiau perskaitytas 
tiek patiko protesoriui, kad paprašė leisti jį išspausdinti jo pa- 
ties redaguotame savaitraštyje „Lietuvis“. Išspausdintas jis paku- 
teno mano ambiciją, mat patekau į spaudą ir dar su neva moks- 
lišku straipsniu. 

Lankiau paskaitas dar dviejų humanitarinio fakulteto filosojų 
profesorių: V. Sezemano ir Štraucho. Rusas“ Sezemanas buvo 
originaliai mąstantis profesorius. Buvo jaučiama, kad jis keldavo 
savitas problemas ir svarstydavo klausytojams. Jo paskaitos buvo 
vertingos, įtaigaujančios, bet reikalingos atidaus sekimo. Strau- 
chas, Kauno vokiečių gimnazijos direktorius, skaitė paskaitas labai 
aiškiai, lengvai suprantamas, populiariai, kaip galbūt savo moki- 
niams gimnazistams. 

Pirmaisiais mano studijų metais turbūt visas kultūringas pa- 
saulis minėjo Emanuelio Kanto dviejų šimtų metų gimimo su- 
kaktuves. Apie tai nemaža rašė ir mūsų spauda. Tapęs filosofijos 
mėgėju ir net šiokiu tokiu studiozu, negalėjau palikti abejingas 
tam filosofui genijui. Pradėjau apie jį skaityti veikalus, kuriuos 
galėjau gauti universiteto bibliotekoje, ir studijuoti paties filosoio 
raštus —,Grynojo proto kritiką“ ir ,„Praktiškojo proto kritiką“. 
Pirmas veikalas man pasirodė per sunkus, beveik nesuprantamas. 
Antras daug lengvesnis. Aš jį tariausi supratęs. Įsigilinęs į šį 
veikalą, skirtą etikai ir su ja susietai religijai aiškinti, drįsau 
rašyti straipsnį ,,Kanto moralė“. Straipsnis išaugo kaip ir į moks- 
linę studiją, ilgoką. Jis tiko būti spausdinamas kokiame žurnale. 
Artimiausias buvo čia pat Kaune leidžiamas katalikiško pobūdžio 
žurnalas „Židinys“. Abejojau, ar jam tiktų mano straipsnis, kur 
aiškinama moralė (dorovė) neminint Dievo. Tad nedrįsau įam 
siūlyti. Apsisprendžiau siųsti straipsnį Šiauliuose leistai „,„Kultū- 
rai“. Ji mano straipsnį priėmė ir nedelsdama išspausdino net 
vedamuoju ir dar su Kanto atvaizdu straipsnio viduryje. Tai buvo 
mano antras viešas pasirodymas su straipsniu pirmaisiais stu- 
dijų metais. 

Antrais studijų metais turėjau pertraukti studijas, nes toliau 
studijuoti neturėjau išteklių. Nuo mokslo metų pradžios išvykau 
į Jurbarko „Saulės“ gimnaziją mokyti, gavęs Švietimo ministerijos 
istorijos mokytojo paskyrimą. Po metų (1925) galėjau grįžti stu- 
dijuoti (priimtas proiesoriaus Iz. Tamošaičio dirbti prie jo reda- 
guoto savaitraščio „Lietuvis“). Studijavau dvejus metus, 

Studijuodamas, be visuotinės, dar ir Lietuvos istoriją, gavau 
arčiau susipažinti su Gedimino laiškais, labai savitais Lietuvos 
istorijos dokumentais. Skaičiau atsidėjęs juos ir kontroversinę 
literatūrą apie juos. Vieni autoriai, kaip, pvz., didelis Vokiečių 
ordino istorikas J. Voigt (Foigtas), paneigė jų autentiškumą ir 
įrodinėjo, kad jie — rygiečių ir jų arkivyskupo pagaminti falsiti- 
katai. Kiti autoriai, kaip lenkas A. Prochaska, gynė nuo Voigto 
jų autentiškumą. Voigtui prieštaravo ir Teodoras Narbutas. 


17 


Man, susipažinusiam su laiškais ir su prieštaringa literatūra 
apie juos, kilo mintis, kad laiškų autentiškumo teigėjai, kaip ir 
neigėjai ima dalyką per siaurai, kai juos nagrinėja be viso san- 
tykių komplekso tarp Rygos, Lietuvos ir Vokiečių ordino Gedimi- 
no metu. Jau pats laiškų turinys rodo, kad jie kilo iš Rygos arki- 
vyskupo bei miestiečių ir Lietuvos sąjungos Gedimino metu, Tad 
ryšium su vaizduojama sąjunga tegalima sėkmingiau nagrinėti 
ir laiškus. 

Su ta mintimi gyvenau paskutinius studijų metus ir po jų. 
Mano svajonė buvo imtis kada nors ir kaip nors rašyti studiją 
apie Vytenio ir Gedimino santykius su Vokiečių ordinu ir Gedi- 
mino laiškus. Tai buvo mano pium desiderium3, neįvykdomas 
geismas gyvenamose sąlygose. Numaniau, kad tokio darbo Lie- 
tuvoje negalima imtis. Nėra tam reikalui nei šaltinių, nei lite- 
ratūros. Reikėtų siekti Karaliaučiaus ar Rygos universitetų. Su 
tokiomis svajonėmis gyvenau baigdamas universitetą ir būdamas 
mokytoju Tauragės aukštesniojoje mokykloje. 

Viltis blykstelėjo pasiekti svajojamą tikslą 1929 m. pavasarį, 
kai vieną gražią dieną paštininkas atnešė į mūsų mokyklą man 
adresuotą mažą atvirutę, kur mano buvęs profesorius Jonas Yčas 
rašė, kad man humanitarinių mokslų fakulteto taryba paskyrė 
stipendiją studijuoti istoriją užsienio universitetuose dvejus me- 
tus. Perskaityta proiesoriaus atvirutė pažadino man puoselėjamą 
viltį parašyti svajojamą studiją. Atsisveikinęs su mokykla, va- 
žiavau į Kauną. Pirmiausia aplankiau prof. Yčą, padėkojau už 
rekomendaciją fakultetui skirti man stipendiją ir jam tiesiog pri- 
sipažinau, kad užsienio universitete tuojau imsiuosi rašyti studiją 
apie Lietuvos santykius su Vokiečių ordinu Vytauto“ ir Gedimino 
metu ir ypač nagrinėti Gedimino laiškus. Profesorius, rodos, ne- 
kreipė dėmesio į mano užmojį. Man kilo klausimas, kur važiuoti 
studijuoti. Prof. Iz. Tamošaičio patariamas, kreipiausi į profeso- 
rių Karsaviną, gerai pažinusį vakarinius universitetus. Profeso- 
rius pirma paklausė, kokią Vakarų kalbą geriausiai moku; atsa- 
kiau: vokiečių. Tada jis ir patarė vykti į vokiečių universitetą. 
Man teiraujantis, kokį vokišką universitetą pasirinkti, profesorius 
patarė Berlyną. Kai prisipažinau, kad daugiau domiuosi vidur- 
amžių istorija, Karsavinas paminėjo ir vieną žymų Berlyno uni- 
versiteto medievistą prof. Albertą Brakmaną (Brackmann). Pro- 
tesorius pasisakė jį pažįstąs ir net pasisiūlė parašyti jam reko- 
mendacinį laišką. Aš jam padėkojau už tokią malonę ir trumpą 
laiškutį prof. Brakmanui iš jo gavau. -. 

STUDIJOS BERLYNĖE 


Išsirūpinęs užsienio pasą ir gavęs kelionpinigius, nuvažiavau 
į Berlyną. Tuojau įsirašiau į universitetą ne studentu, bet lais- 
vuoju klausytoju. Įstojau laisvuoju klausytoju, o ne tikruoju stu- 
dentu todėl, kad atvažiavau apsisprendęs studijuoti vien istoriją, 
be jokių kitų dalykų, kurių būtų reikėję imtis įsirašius studentu 
ir siekiant daktarato. O man nerūpėjo siekti jokios promocijos. 
Atvažiavau studijuoti ypač viduramžių ryšium su Lietuvos isto- 
rija ir parašyti per ilgus metus įsikaltą studiją. To universitetinio 
darbo man ir pakaks, galvojau sau. Laisvojo klausytojo studijos 
ir daug pigesnės už studenio. Tereikėjo už 20 markių nusipirkti 
kiekvienam semestrui svečio klausytojo liudijimą (Gasthoerer- 
schein). Su juo buvo galima klausyti norimų paskaitų, dalyvauti 
seminaruose ir gauti įskaitas. Taip studijuodamas per dvejus me- 
tus tikėjausi parašyti darbą apie Gedimino laiškus ir gerokai 
praplėsti savo istorinį akiratį. Po dvejų metų grįžęs į Lietuvą, 
buvau tikras galėsiąs pateikti darbą savo proiesoriui bei univer- 
sitetui įrodymui, kad ne veivaravau, bet dirbau. Kaip protesoriai 
istorikai, ypač manasis Yčas, jį vertins, — jų dalykas. Svarbu, kad 
aš jausiuosi užsidėtą pareigą atlikęs. 

Įsirašęs į universitetą, ėjau pas proti. Brakmaną įo kalbamo- 
mis valandomis. Pasisakiau, kas esąs, ko atvažiavau ir pateikiau 
rekomendacinį laišką. Profesorius, metęs trumpą žvilgsnį į laišką, 
prisipažino, kad jis tam tikru laiku daug dirbęs Lietuvos istori- 
jai. Kartu paklausė, ar aš pažįstu Yčą. Aš, tiesiog nustebęs, at- 
sakiau, kad jis mano profesorius. Kaip vėliau sužinojau, prof. 
Brakmanas nuo 1913 iki 1920 metų profesoriavo Karaliaučiaus 
universitete. Čia skaitė viduramžių istoriją ir turėjo paliesti Vo- 
kiečių ordiną, Lietuvos istoriją ir jai kiek padirbėti, Apie tą laiką 
(1919—20) Karaliaučiuje studijavo ir prof. Yčas ir įsigijo isto- 
rijos mokslų daktaratą. Gal Brakmanas buvo vienas jo profeso- 
rių, ir disertaciją jo vadovaujamas parašė, 

Paskutinis klausimas, profesoriaus pateiktas man: ką aš stu- 
dijuosiu. Tuojau atsakiau, kad esu užsibrėžęs rašyti apie Gedimino 
laiškus ryšium su Lietuvos santykiais su Vokiečių ordinu. Užuot 
atsakęs į mano prisipažinimą, jis liepė rytojaus dieną ateiti pas 
jį į namus arčiau pasikalbėti. Kitą dieną prisistačiau profesoriui. 
Išgirdau pritrenkiančią ištarmę: „Šitas darbas per sunkus“. Ko- 
dėl? Paklausiau tiesiog impulsyviai. Jam delsiant atsakyti, pats 
prasitariau: turbūt maža šaltinių. „Taip, maža šaltinių“, — atsakė 
profesorius. Vėliau, pradėjęs dirbti,-supratau, kad profesorius ką 

kita galvojo. Jis žinojo, kad Gedimino laiškai yra senas kontro- 
versinis klausimas. Apie juos daug ir įvairiai prirašyta; tai man 
nebuvo žinoma, o proiesoriui žinoma, Todėl jis ir lyg perspėjo 
mane neužsikrauti to darbo, sakydamas „zu schwer“ 7. Kadangi 
Gedimino laiškai yra kietas riešutas, tai ne man, žaliasnapiam is- 
torikui, juos gliaudyti,— mąstė profesorius. 

Nusivylęs palikau profesoriaus namus. Kilo klausimas, ko aš 
atvažiavau ir ką man veikti. Kaip man išsižadėti uždavinio, su 
kuriuo aš tiek metų gyvenau? Taip nusivylęs leidau dienas, klau- 
siau paskaitų, skaitinėjau bibliotekose. Žinoma, galėjau imtis pats 
to pasirinkto darbo ir be profesoriaus žinios ir patarimo. Juk 
buvau laisvas klausytojas. Tačiau nesiryžau savamoksliškai daly- 
ką tirti ir rašyti. Turėjau mintį ne tik parašyti studiją, bet dar ir 
pasimokyti, kaip istorijos mokslo veikalas turi būti rašomas. Tam 
tikslui man buvo reikalinga profesoriaus kontrolė; norėjau, kad 
jis mano darbą tikrintų ir neleistų išeiti į lankas. Tam būtinas 
prolesoriaus leidimas man imtis pasirinkto darbo. 

Po kelių dienų apsisprendžiau aplankyti profesorių jo kal- 
bamomis valandomis ir primygtinai prašyti leisti man rašyti pa- 
sirinkta tema. Išklausęs mano tiesiog maldavimo ir, rodos, savo 
nuomonės nepakeitęs, liepė man pateikti užsimoto darbo biblio- 
graliją. Ilgai rausiausi universiteto ir Viešojoje Prūsijos biblio- 
tekoje, ieškodamas šaltinių ir veikalų, liečiančių Lietuvos ir Li- 
vonijos ordino santykius maždaug Gedimino viešpatavimo metu. 
Šiaip taip surašęs bibliografiją, nunešiau profesoriui. Priėmė ir 
liepė ateiti po kelių dienų. Kai vėl prisistačiau profesoriui, jis 
nieko nesakė apie bibliograliją, tik leido bandyti imtis užsibrėžtos 
temos darbo. „Versuchen Sie mal“ 8,— buvo jo ištarmė, To man 
ir reikėjo. 

Stipriai kibau prie to ilgai svajoto darbo. Peržiūrinėjau ir 
skaitinėjau veikalus ir šaltinius apie Gediminą ir jo laikų Lietu- 
vos santykius su Livonija ir Vokiečių ordinu. Rinkau išrašus iš 
knygų ir šaltinių ir sudarinėjau lapelius (kaip vokiečiai sako, 
dariausi Zettelmann?). Studijavau ir Lietuvos metraščius, ypač 
vadinamąją Palemono legendą. Kaip žinoma, pasak jos, Gedimi- 
no dinastija vis būdavo kildinama iš Žemaitijos. Kaip tik šių 
studijų pradžioje man pasitaikė perskaityti K. Chodynickio straips- 
nis: „Gedimino dinastijos genezė“ („Kwartalnik historyczny“, 
40, 1926), kur autorius įrodinėjo, kad Gedimino dinastija kilusi 
iš Žemaitijos. Man, studijuojančiam viduramžių feodalizmą (Lie- 
tuva XIII-XIV a. ir buvo feodalinė valstybė), buvo žinoma, kad 
tada kraštų valdovai daugiausia prasidėdavo nuo patrimonijų, 

t. y. paveldėtų valdų, ir, jas plėsdami, tapdavo krašto valdovais. 
Valdos buvo jų centrinės sritys. Iš patrimoninės valdos iškilo 
Mindaugas ir turėjo valdžią Aukštaičiuose. Po jo žymesnis val- 
dovas Traidenis ir turėjo centrinę valdžią Aukštaičiuose — Ker- 
navėje. Iš to man kilo prielaida, kad ir Gedimino dinastija kilo 
Aukštaičiuose. Reikėjo bandyti prielaidą įrodyti. Nuo to ir pra- 
dėjau savo darbo pirmą skyrių, įvardijęs „Gedimino dinastijos 
pradžia“. Ilgai ilgai sėdėjau prie to neilgo skyriaus. Jį šiaip taip 
parengęs, parodžiau savam profesoriui. Priėmė peržiūrėti ir po 
kelių dienų atsiuntė kortelę ateiti „zur Besprechung“ (pasika!- 
bėti). Atėjusiam grąžino rankraštį, pasakęs „geh weiter“ (eik 
toliau). Vadinasi, darbo nesupeikė. Tai buvo man paskatinimas 
ir sėkmės viltis. Ėjau prie kito skyriaus ir taip artėjau prie cent- 
rinės problemos — Gedimino laiškų. Parengtą skyrių vis teikda- 
vau profesoriui patikrinti. Tikrindamas mano darbą, profesorius 
vis žiūrėjo, kad, ką svarbesnio tvirtindamas, vis grįsčiau šalti- 
niais. Jei kai ką be šaltinių nuorodos drįsdavau tvirtinti, rasda- 
vau pastabą paraštėje: „Guellen angeben“ (Nurodyti šaltinius). 
O kartais taip norėdavosi pasimuistyti ir drįsti išvedžioti be šal- 
tinių pagrindo. Pasirodo, kad taip nevalia elgtis. Prof. Brak- 
manas įdiegė man istoriką saistančią taisyklę: istorikui negalima 
nieko tvirtinti, kas šaltiniais neįrodoma. 

Parašęs du skyrius, prisivariau prie Gedimino laiškų. Čia jau 
buvo man „crux“ !?. Reikėjo vairuoti tarp Scilės ir Charibdės, su- 
sipažinti su argumentais už ir prieš. Prieš pradėdamas rašyti 
apie laiškus, buvau plačiai išnagrinėjęs lietuvių prekybinius san- 
tykius su Ryga, rygiečių, jų arkivyskupo ir lietuvių sąjungą prieš 
Livonijos ordiną. Iš šių išdėstytų dalykų drįsau įrodinėti, kad 
Gedimino laiškai kilo iš rygiečių, jų arkivyskupo ir Gedimino 
bendradarbiavimo. Jie rašyti Vilniuje, Gedimino dvare, greičiau- 
siai iš Rygos kilusių vienuolių. Tokią išvadą dariau ir iš laiškų 
turinio. Juos buvau nuodugniai įsiskaitęs. Ilgai rašytą ir per- 
dirbinėtą skyrių pagaliau pateikiau savo gerbiamam profesoriui. 
Jis grąžino man jį su pastaba: mano išvada skirtinga nuo K. Fors- 
treuterio (Forstroiteris; Karaliaučiaus archyvaro), išdėstytos jo 
straipsnyje „Gedimino krikštas ir Vokiečių ordinas“ (K. Porstreu- 
ter, Die Bekehrung Gedimins und der Deutsche Orden, „Altpreu- 
ssische Forschungen“, 5, 1928). Iš tikrųjų aš buvau skaitęs Forst- 
reuterio straipsnį ir turėjau galvoje skyrių rašydamas. Tačiau 
nepaisiau jo, nes tikėjausi pateikti argumentus, griaunančius 
Forstreuterio priešingas išvadas. Tai buvo mano nedovanotina 
sauvalė, ir už tai buvau profesoriaus švelniai sudraustas. Jis tie- 

siog pasakė, kad aš negaliu eiti toliau su savo skirtingomis iš- 
vadomis, neatrėmęs Forstreuterio įrodinėjimų. Turėjau susilaikyti 
toliau dirbęs ir imtis nelengvo uždavinio — lukštenti Forstreuterio 
teiginius. Ilgai reikėjo sėdėti prie šio darbo, daug svarstyti. Ge- 
rai pasiruošęs rašiau, gindamas savo poziciją. Stengiausi atremti 
Karaliaučiaus archyvaro įrodinėjimus, suėmęs juos į 11 punktų 
ir kiekvieną skyrių gvildenti. Forstreuteriui skyriau kur kas dau- 
giau vietos savo rašte kaip kitiems autoriams. 

Parašęs pagaliau tą perdėm polemišką rašinį, drįsau įteikti 
proiesoriui. Po kelių dienų grąžino jis man jį su pastaba: „Sie 
haben Recht“ (Jūs teisus). O straipsnio paraštėje parašyta 
„gut“ !!. Tai vienintelė tik prie šio antiforstreuterinio skyriaus pri- 
dėta tokia profesoriaus rezoliucija. Šiaip kitas dalis grąžindavo 
su žodine pastaba „geh weiter“. Nukrito man slogutis nuo šir- 
dies, ir galėjau toliau dirbti per 1930/31 mokslo metus ir artėti 
prie galo. 

1930 metai buvo Vytauto Didžiojo metai. Man, kaip ir man 
artimam studijų kolegai tame pačiame Berlyno universitete Ze- 
nonui Ivinskiui, rūpėjo ką nors parašyti apie tą Lietuvos didvyrį. 
Zenonas ėmėsi rašyti plačią studiją „Vytautas Didysis istorinėje 
literatūroje ir jo periodo bibliografija“ (,,Athenaeum“, 1930—31). 
Turėdamas jautrią bibliografinę uoslę, Zenonas galėjo sudaryti 
Vytauto jubiliejui tą išsamią studiją. Aš tuo atžvilgiu negalėjau 
jam prilygti ir ribojausi keliais straipsniais, paskelbtais „Lietuvos. 
aide“. Vienas ilgesnis buvo apie Ghillbert de Lannoy (Gilbertas 
de Lanua, Žiliberas de Lanua) ir jo kelionę į Lietuvą Vytauto 
metu, 

Tais pačiais 1930 m. krikščioniškoji Europa minėjo ir šv. Au- 
gustino 1500 m. (m. 430) mirties sukaktį. Man, kaip viduramžių 
studijozui, nogėjo paminėti lietuviškoje spaudoje tą didįjį baž- 
nyčios tėvą. Skaitinėjau kai ką iš jo paties raštų ir pasistengiau 
susipažinti su jam skirtais raštais, Parašiau apybraižą apie 
šv. Augustino visuomeninį mokslą; ją išspausdinau „Vaire“. 

Per antrus studijų metus Berlyne toliau rašiau monografiją 
„Vokiečių ordinas ir Lietuva Vytenio ir Gedimino metu“ vis prof. 
Brakmano vadovaujamas. Tuo pačiu metu klausiau profesorių 
istorikų paskaitų. Labai domėjausi viduramžių istorijos paskaito- 
mis, kurias skaitė man artimiausias profesorius A. Brakmanas, 
E. Casparas (Kasparas), skaitęs popiežių istoriją (vėliau išėjo. 
įo du popiežių istorijos tomai; antrasis po jo mirties). Pasisten- 
giau susipažinti su viduramžių paleogratija, kurios mokė proi. 
E. Perelsas, pagalbinių istorijos mokslų profesorius. Jis skaitė 


24 


taip pat ir bendrus viduramžių istorijos kursus. Sekiau ne vien 
viduramžines paskaitas. Domėjausi paskaitomis ir kitų profesorių, 
kaip Fr. Meineckės (Meinekė), N. Hartmanno, ypač E. Sprangerio 
(Sprangeris). Meinecke skaitė naujųjų amžių istorijos dalykus. 
Jo ir politinės istorijos paskaitos buvo persunktos istoriosofinė- 
mis įtaigiomis mintimis. Didelį įspūdį man paliko Nikolajaus 
Hartmanno paskaitos apie istorijos filosofiją. Imponavo ir jo laiky- 
sena paskaitas skaitant. Jis kalbėjo visuomet stovėdamas kated- 
ros kampe, nemostelėdamas rankomis, kalbėjo labai ramiu, lygiu 
balsu, be jokių užrašų. Jo tokios gilios mintys plaukdavo iš jo 
burnos. Jam, kaip paskaitininkui, apibūdinti tiko dideliam vidur- 
amžių pamokslininkui Bernardui iš Clairvaux (Bernardas Kler- 
vietis) taikytas žodis — mellifluus 12. 

Pamėgau ir prof. E. Sprangerio pedagogines paskaitas, pra- 
mieštas giliomis, gyvenimiškomis mintimis. Malonų jausmą ža- 
dino Sprangerio aiški, lengvai suprantama kalba. Šiek tiek pa- 
sidomėjau ir senuko K. Breysigo taip pat istoriosoiinėmis paskai- 
tomis. Nepatraukė manęs jo pozityvistinė istorijos samprata. Jam 
didelis autoritetas buvo Haeckelis (Hekelis; m. 1919). Jį jis nuo- 
latos per paskaitas minėdavo. Breysigas buvo labai produktyvus 
istorikas sociologas, išleisdavo knygą beveik pamečiui,. 

Baigiau antrus studijų metus Berlyne, parašęs monograliją. 
Tik paskutinio (V) skyriaus nesuskubau parodyti proiesoriui. Ja- 
me aprašiau Gedimino ir Vokiečių ordino santykius nuo 1330 iki 
1341 m., t. y. iki Gedimino mirties. Skyrius buvo daugiau dėsto- 
moji istorija pagal šaltinius, be jokių aiškintinų problemų. Profe- 
soriaus patikrinimas nebuvo čia jau taip reikalingas. Kai profe- 
soriui nepateikiau paskutinio skyriaus, tai neturėjau progos iš- 
girsti ir jo nuomonės apie visą darbą. 

Susidėjusiomis aplinkybėmis pasitraukiau nuo proiesoriaus, 
kurio malone naudojausi per dvejus metus ir, jo vadovaujamas, 
darbą rašiau, neatsisveikinęs ir nepadėkojęs, nes ateinančiais 
mokslo metais išvykau į Vieną. Jaučiausi lyg būčiau nusikaltęs. 
Važiuodamas į Vieną ir sustojęs Berlyne, bandžiau „pasitaisy- 
ti“. Vykau į pagrindinį Prūsijos archyvą, kur vyriausiuoju direk- 
toriumi dirbo mano proiesorius. Kreipiausi į jo asistentą ir ga- 
vau atsakymą: „Siandien profesorius turi daug darbo ir gali 
priimti interesantus tik labai skubiu reikalu“. ,,Mano reikalas ne- 
skubus“,— pasakiau ir išėjau. | 

Po kurio laiko Z. Ivinskis man parašė, kad profesorius nu- 
stebo, kai jis jam pranešė apie mano išvažiavimą į Vieną, ir pa- 

tarė jam parašyti. Parašiau dėkojantį ir atsiprašantį laiškutį. 
Tiesiog nustebau gavęs iš profesoriaus malonią atvirutę su lin- 
kėjimais sėkmės. Be jokių priekaištų, kad nuo jo lyg pabėgau. 
Tuo apraminau savo sąžinę ir palikau jam dėkingas amžinai. 


STUDIJOS VIENOJE 


Gilindamasis į viduramžių istoriją, labiau pradėjau domėtis. 
jų seniausiu periodu, siekusiu Romos imperijos. Patraukė mano 
dėmesį tie dramatiški laikai, kur baigėsi vienas pasaulis ir kitas. 
prasidėjo. Prasidėjo vadinamasis tautų kraustymasis, kada ger- 
maniškos ir mongoliškos tautos ėmė brautis į Romos imperiją. Iš- 
kilo ir lemiamas krikščionybės vaidmuo. Ji pradėjo kurti naują, 
Europos, pasaulį. Įdomu buvo studijuoti tų dramatiškų laikų vys- 
tymąsi. 

Besidominčiam viduramžių pradžia pateko man į rankas Prūsi- 
įos valstybinėje bibliotekoje užtiktas dviejų nemažų tomų veika- 
las: „„Alions Dopsch, Wirtschaftliche und Soziale Grundlage der 
Europeischen Kulturentwicklung aus der Zeit von Caesar bis aut 
Karl den Grossen“ !š (1924). Jo autorius, kaip skaitydamas gavau 
įsitikinti, buvo Vienos profesorius. Ėmiau labiau domėtis juo ir 
sužinojau, kad jis parašęs daugiau darbų. Pirmiausia atsidėjęs. 
skaičiau, tiesiog studijavau jo minėtą veikalą ir stebėjausi to moks- 
lininko aštriu, kritiškų protu. Jis rašė ne įprastą viduramžių pra- 
džios istoriją, bet grindė tezę: Romos imperija nežlugo, barbarai 
germanai jos nesugriovė. Ji ilgainiui išsiskaidė. Paliko jos eko- 
nominė ir socialinė struktūra ir iš dalies kultūra. Iš imperijos 
išsivystė viduramžiai. Nebuvo Romos imperijos žlugimo, kaip nuo. 
senų laikų istorijose buvo rašoma. Vyko imperijos visuomeninė 
kaita ir ant jos pagrindo darėsi nauja visuomenė ir kultūra. Ši 
buvo Romos imperijos kultūros tęsinys (kontinuitetas). 

Įnikęs į Dopšo veikalą, perpratau jo tezę. Man ji sustiprino 
nuo seniau puoselėtą mintį, kad ir visuotinis istorinis vyksmas. 
yra kontinuitetas. Kiekviename laikotarpyje glūdi praeitis, kad 
ir transiormuota. | 

Susipažinau su Dopšo veikalu pavasario semestro (1931) ga- 
le. Jam pasibaigus, grįžau į Lietuvą ir leidau atostogas savo tė- 
viškėje. Vasarai baigiantis, vykau į Vieną studijuoti tenykščia- 
me universitete. Važiavau gavęs sutikimą iš fakulteto dekano 
Krėvės ir proti. Karsavino pratęsti stipendiją dar dviem semest- 
rams. Vengiau Berlyno, nes norėjau pakeisti studijų vietą. Kai 

turėjau savo pagrindinį darbą baigtą, atkrito ir prof. Brakmano 
vadovybės reikalas. Traukė mane Viena, universitetas ir prof. Dop- 
šas. Profesorius turėjo įsteigęs seminarą su maždaug jo mokslą 
grindžiančiais šaltiniais ir literatūra. Įsirašiau ir aš į jo semi- 
narą, atseit, tapau jo dalyvis. Klausiau ir kitų profesorių paskai- 
tų. Ypač žavėjo mane proti. H. Srbiko paskaitos tiek turiniu, tiek ir 
Iorma. Tokios gilios, elegantiška kalba teikiamos mintys plau- 
kė iš jo. | 

Svarbiausias mano darbas Vienoje buvo su proti. Brakmanu 
parašytos studijos paskutinis redagavimas, verčiant į lietuvių kal- 
bą (profesoriui, žinoma, rašiau vokiškai). Ne tiek verčiau, kiek 
perdirbinėjau, papildinėjau, Tačiau nekeičiau pačių pagrindų. Tad 
sulietuvintas darbas paliko iš esmės toks, kokį parašiau proteso- 
riaus vadovaujamas. 


DARBO PRADŽIA KAUNO UNIVERSITETE 


1932 m. pavasarį pasibaigė mano užsieninės studijos. Grįžau 
į; Lietuvą. Leidau atostogas tėviškėje ir Kaune, maišydamasis uni- 
versiteto aplinkoje. Artėjo mokslo metų pradžia. Padaviau huma- 
nitarinio Iakulteto 14 tarybai prašymą priimti mane istorijos dės- 
tytoju prie visuotinės istorijos katedros. Prie prašymo pridėjau 
ir studiją „Vokiečių ordinas ir Lietuva Vytenio ir Gedimino me- 
tu“. Katedros vedėjas tada buvo prof. L. Karsavinas vietoje mi- 
rusio J. Yčo. Kadangi Karsavinas nebuvo Lietuvos istorijos spe- 
cialistas, tai studiją vertino prof. Ign. Jonynas ir ją pripažino 
silpną, su visokiais trūkumais, atseit, vertino neigiamai. Tačiau 
buvau priimtas dėstytoju vyresniojo asistento teisėmis vienus me- 
tus. Tuo būdu tapau lektoriumi prie visuotinės istorijos katedros. 
Katedros vedėjo patartas, pradžioje skaičiau epizodinius kursus 
ir vedžiau proseminarus. Neturėjau daug klausytojų, bet jų ne- 
trūko. Kitais, 1933/34, mokslo metais jaučiausi tvirtesnis. Skaičiau 
tvarkaraščio kursus ir turėjau daugiau klausytojų. Tuo tarpu ar- 
tėjo Jogailos 500 metų mirties sukaktis (1934). Kolega A. Sapoka, 
priimtas vyresniuoju asistentu prie Lietuvos istorijos katedros, 
sumanė (gal drauge su Z. Ivinskiu, teologijos-filosofijos fakulte- 
to docentu) parengti kolektyvinę monografiją apie tą Lietuvos 
didįjį kunigaikštį ir Lenkijos karalių. Kvietė ir mane prisidėti. 
Sutikau ir parašiau skyrių „Jogailos ir Vytauto kovos su Vokie- 
čių ordinu“. Penkių autorių monografiją, redaguotą A. Šapokos, 
išleido Švietimo ministerija 1935 m. 

Baigiantis antriems mokslo metams, gyvai parūpo disertacijos 
klausimas. Juk man buvo aišku, kad be daktarinės disertacijos 
negalima įsipilietinti akademinėje karjeroje. Pradėjau per savo 
profesorius, Karsaviną ir kitus, judinti fakulteto tarybą pasakyti 
nuomonę dėl mano studijos kaip disertacijos. Fakultetas paskyrė 
trijų prolesorių — L. Karsavino, Ign. Jonyno ir A. Janulaičio — 
komisiją. Paskutinieji du parengė referatus. Jonyno referatas — 
mano darbo recenzija. Jis suglaustai pateikė jo turinį ir nurodė 
trūkumus. Vienas (pagrindinis) jų: visas dėstymas suimtas į siau- 
rus rėmus. Toliau, kalbant man, prolesorius tiesiog priekaištavo; 
„Tu įrodinėji, kaip nori“. Supratau, kad jo priekaištas reiškė, kad 
aš per greitai ėjau prie išvadų, jas nepakankamai pagrindęs. 

Proi. Jonynas rimtai apžvelgė mano darbą ir su geru pagrin- 
du pažiūrėjo į jo trūkumus. Darbas buvo tokios rūšies, kad kai 
kurie trūkumai nepašalinami. Aš pats rašydamas juos jutau ir 
supratau, kodėl profesorius Brakmanas iš pradžių nepritarė mano 
darbui su pastaba „zu schwer“ !9. Fakulteto tarybai ne tiek recen- 
zijos svėrė, kiek žinovų sprendimas — už ar prieš. Prof. Jonynas 
nieko nesiūlė. Tuo stebėjosi ir dekanas Krėvė. Aiškiai neigiamai 
kalbėjo prof. Janulaitis, gal tik pavartęs ir neskaitęs. 

Praslinkus kelioms dienoms po neigiamo fakulteto tarybos 
balsavimo, dekanas Krėvė, sutiktas universitete, man kalbėjo (ci- 
tuoju jo Žodžius atsimindamas): ,,„Tavo nelaimė, kad mirė Yčas, 
jis tave rekomendavo, ir mes davėm stipendiją. O šitie tavęs ne- 
pažįsta. Mes duodam tau dviejų semestrų atostogas su alga pa- 
rašyti disertacijai tik iš visuotinės istorijos. O šitą tavo darbą 
mes išspausdinsime fakulteto žurnale «<Senovė»“. Gavęs iš dekano 
tokį sprendimą mano reikalu, galėjau ramiai atostogauti ir net 
Palangoje kelias savaites pabūti. Čia Švietimo ministerija su- 
rengė istorijos mokytojams kursus. Turėjau pareigą juose šį tą 
paskaityti. | 

1934 m. spalio mėn. vėl važiavau į Vieną pas pamėgtą pro- 
fesorių Dopšą dalyvauti jo seminare, klausyti kai kurių paskaitų 
ir, svarbiausia, disertaciją rašyti. Man kilo klausimas, kokią temą 
pasirinkti. Jis man knietėjo jau kelyje į Vieną. Šiuo kartu va- 
žiavau ne taip, kaip 1929 m., kai turėjau jau įsikaltą galvoje 
temą ir pasiryžęs studijų pradžioje griebtis jos. Dabar važiavau 
be temos ir turėjau susirasti ją. Pasimokęs iš pirmo darbo, ku- 
riam buvo maža šaltinių ir tie patys prieštaringi ir, pagal juos 
rašant, reikėjo išvadas laužte laužti, rinkausi temą, kuriai būtų 
daugiau šaltinių ir nekeliančių kokių neaiškių problemų. Rinkausi 
daugiau dėstomąją temą, o ne nagrinėjamąją, kokia buvo pirmojo 

darbo. Kadangi buvau įsiskaitęs į viduramžių pradžios laikus ir 
susidomėjęs Dopšo kontinuiteto teorija, tai ir temos ieškojau se- 
novės ir viduramžių sandūroje. Pradžioje buvau užkliuvęs už 
prancūzų VI a. autoriaus Salviano iš Marselio (Marseille) ir jo 
rašto „De gubernatione Dei“ !9. Vaizdus ir patrauklus romėniškos 
Galijos aprašymas, kur kunigas bara romėnus už jų palaidą gy- 
venimą ir tariamus barbarus germanus laiko doresnius už juos. 
Nors buvau įsiskaitęs į tą šaltinį, tačiau susilaikiau rašyti diser- 
taciją apie tą vieną šaltinį. Supratau, kad tema išeitų per siau- 
ra, kaip ir ana buvo. Nesiėmiau tos temos dar ir dėl to, kad bib- 
liotekoje užtikau Breslavo (Breslau, Wroclaw) universiteto stu- 
dento parašytą disertaciją ,,Roemer und Germanen bei Slavian“ !7, 
Beveik tokia tema būtų buvusi ir manoji. Apsisprendžiau ieškoti 
kitos temos. 

Skaitant pirmųjų vidtirinių amžių bažnytinius šaltinius, teko 
pastebėti, kad jų autoriai kalbėjo apie Romos imperiją kaip apie 
gyvuojančią, nepaisydami jos skaidymosi ir barbarų germanų 
antplūdžio. Ir tikėjimas jos trukme krikščionyse buvo toks stip- 
rus, kad jo neslopino net imperijos, kaip politinio vieneto, erdė- 
jimas. Net ir imperijai žlugus, išliko jos idėja. Tuo įsitikinęs, pra- 
dėjau gilintis į Vakarų krikščionių bažnytinius raštus nuo seniau- 
sių laikų ir komentuoti juose reikštas mintis apie Romos impe- 
riją. Pagal juos ir pradėjau rašyti disertaciją, įvardijęs ją: ,,Va- 
karų krikščionių mintys apie Romos imperiją iki V amžiaus“. Ren- 
kant medžiagą, reikėjo perskaityti daugelį autorių ir daug jų raštų, 
pradedant nuo maždaug trečiojo amžiaus vidurio iki V a. pabai- 
gos. Darbas lengvai vyko. Nebuvo kliūčių, kurias būtų reikėję 
nugalėti, kaip rašant pirmąjį darbą iš Lietuvos istorijos. Jame 
reikėjo kai kurie dalykai įrodinėti, atremiant priešingas nuomo- 
nes. Šiame visuotinės istorijos darbe reikėjo būti daugiau šalti- 
nių komentatorium. Iš komentuojamų šaltinių daromas išvadas 
stengiausi grįsti gausiais teikiamais šaltiniais. Leidau daugiau 
šaltiniams kalbėti kaip sau pačiam. 

Visuotinės istorijos 288 puslapių veikalą parašiau daug leng- 
viau ir greičiau kaip aną Lietuvos istorijos 80 puslapių. Tačiau 
šitą trumpą darbą supratingas istorikas turėtų palaikyti vertin- 
gesniu už aną visuotinės istorijos. Mano kalbamą Lietuvos isto- 
rijos monografiją palankiai vertino ir toks kritiškas istorikas kaip 
V. Pašuta, rašydamas: „Įdomūs [...]!š politikos dokumentus“ 
(,„Obrazovanie Litovskogo gosudarstva“ !?, 1959, p. 218). Rygietis. 
dr. Herbert Spliet (Šplytas) mažoje studijoje („Die Briefe Ge- 

dimins“ 20, 1953) ir kitoje („Eine guellenkritische Uebersicht zu 
den Gediminbrieten“ *!, 1959) naudojosi mano monogralija ir jos 
išvadoms beveik visur pritarė, Antrą studiją rygietis autorius bai- 
gė beveik maniškąja išvada: „Iš tyrinėtų šaltinių išeina, kad Ge- 
dimino laiškai neturi būti laikomi jo diktuoti raštai ar rygiečių iš 
piršto išlaužti falsilikatai, bet iš susitarimų nuo kurijos (popie- 
žiaus — J. J.) priklausomos Rygos arkivyskupo partijos, pranciš- 
konų tarėjų ir Gedimino kilę“ (p. 15). 

Galbūt kritikų paveiktas ir K. Forstreuteris, kuris 1928 m. ra- 
šytame straipsnyje ginčijo laiškų autentiškumą, vėlesnėje, 1955 m., 
studijoje („Die Bekehrung des Litauerkoenigs Gedimin“ 22. žr. 
„Jahrbuch der Albertus Universittaet zu Koenigsberg in Preus- 
sen“, 1955, p. 142—158), tačiau spėliojo, kad jie su tyliu ar net 
įsakmiu tolregio karaliaus pritarimu parašyti. Forstreuteris dar 
pridūrė: „Jis (Gediminas — J. J.) prašė savo sąjungininkų, bet 
neleido jiems diktuoti kelio ir Jaiku atšoko nuo jų“. Forstreuteris 
1955 m. jau nekalbėjo apie laiškų ialsiiikatus, kaip 1928 m., bet 
tik kaip apie „įtariamus“ arba apie laiškus „ant kurių krinta abe- 
jotina šviesa“ (ein zweifelhaites Licht). 

Dar kartą patvirtino V. Pašuta Gedimino laiškų autentiškumą, 
išleisdamas juos atskira knyga (1966). 


Dabar, po 50 su viršum metų, galiu vertinti savo studiją „,Vo- 
kiečių ordinas ir Lietuva Vytenio ir Gedimino metu“ lyg atitrūkęs 
nuo jos. Pirmiausia turiu prisipažinti, kad įsikaliau sau į galvą 
tą darbą, nepermanęs tos Teodoro Momseno paminėtos taisyklės — 
nežinojimo meno (Kunst des Nichtwissens), t. y. ėmiausi darbo, 
kuriam dar nebuvau pribrendęs. Gedimino laiškų problema kilusi 
su jų atsiradimu ir visašališkai tirta. Tad ji tiko iš naujo liesti 
jau įgudusiam isiorikui, įšsimiklinusiam ankstesniais 2. jau at- 
liktais tyrinėjimais. Man, naujokui, ji buvo per sunki, kaip kalbėjo 
man protesorius. Tiesa, buvau gerame kelyje (nuo jo nukrypti 
neleido man ir profesorius). Bet ėjau per siauru keliu. Man trūko 
tada istorikui būtinos dialektikos, kuri, kaip L. Karsavinas kartą 
kalbėjo, istorikui reikalinga. Istorikas turi pagrįsti tvirtinimus 
šaltiniais ir žvelgdamas į juos iš istorinės aplinkos. O tam rei- 
kalinga dialektika. Be jos mano darbas išėjo per siauras. Sokau 
nuo šaltinio prie šaltinio ir juos nepakankamai ryškinau (inter- 
pretavau). Dėl to ir mano kai kurios formuluotos tezės išėjo ne 
ganėtinai grįstos. Per greitai ėmiausi rašyti nesusipažinęs pirma 
plačiai su šaltiniais ir literatūra, t. y. nepasiruošęs pakankamai 
pradinėmis studijomis. 

Nors ir ne be trūkumų tas mano darbelis, bet jis buvo pirmas, 
įnešęs lietuviškos istoriografijos mintį į tą raizgų, istorikus vi- 
liojantį klausimą. Antai ir K. Forstreuteris 1955 m. rašytame dar- 
be pastebėjo, kad prieš jį pasisakė lenkų ir lietuvių tyrinėtojai. 
Jis panaudojo mano studiją ir Z. Ivinskio paskaitą Pabaltijo is- 
torikų konierencijoje Rygoje 1938 m. Pagaliau ir Pašuta įterpė 
išleistuose Gedimino laiškuose į draugystę tokių tyrinėtojų, kaip 
V. Vasilevskio, A. Prochasko, K. Forstreuterio, H. Splieto, stu- 
dijų ir manąją. 

Važiavau į Vieną 1934 m. ne tik disertacijos rašyti, bet dar 
įsipareigojęs parašyti Švietimo ministerijos suorganizuotos pla- 
tesnės Lietuvos istorijos dalį. Jos redaktoriaus A. Šapokos ra- 
ginamas, turėjau imtis to darbo tuojau nuvykęs į Vieną. Mano 
dalis buvo pagoniškoji Lietuva iki Krevo (Krėvos) unijos. Jai 
parašyti man trūko reikalingų priemonių — šaltinių ir literatūros, 
ypač pačiai dalies pradžiai — proistorei. Turėjau prašyti redakto- 
riaus man šį bei tą prisiųsti. Atlikau skubėdamas savo pareigą 
paskirtu laiku. Kaip skubus darbas ir su nepakankamomis prie- 
monėmis išėjo su trūkumais. Redaktorius turėjo padirbėti jį ge- 
rindamas. 


DISERTACIJOS RUOšA AKADEMINĖJE VEIKLOJE 


Su baigtu antros disertacijos juodraščiu grįžau iš Vienos 
1935. Katedros vedėjo proi. L. Karsavino leistas, skaičiau savo 
disertaciją Romos imperijos epizodiniu kursu žiemos semestre 
1936 m. Skaitydamas rašiau iš naujo savo rankraštį, kai ką pa- 
keisdamas ir papildydamas. Pamažu rengiau ją beveik ištisus 
1936 metus, prisitraukdamas kalbininką kalbai patobulinti. Pa- 
galiau tų metų pabaigoje įteikiau oficialiai disertaciją fakultetui. 
Neskubėjo fakultetas veikti. Jo sudarytos komisijos (iš paties 
dekano Krėvės, profesorių L. Karsavino ir Ign. Jonyno) siūlymu 
fakulteto taryba priėmė disertaciją 1937 m. gegužės 144. Reikėjo 
ją išspausdinti. Turėjau būti dėkingas fakultetui, ypač dekanui 
V. Krėvei, kad išspausdino jos 300 egzempliorių ir 150 man, kaip 
autoriui, padovanojo. Kitus 150 pasiliko sau platinti siuntinėjant 
mainais universitetams ir kitokioms mokslo įstaigoms. Spausdini- 
mas vilkinosi beveik metus. Išspausdinią disertaciją reikėjo ginti 
viešajame tarybos posėdyje, paskirtame 1938 m. gegužės 28 d. 
Prieš gynimą turėjau išlaikyti paskirtai komisijai sakomuosius 
egzaminus, apginti pasirašytas tezes iš Lietuvos ir visuotinės 

istorijos. Apgynęs disertaciją, tapau vargais negalais įsipilietinu- 
siu universiteto jaunesniuoju mokomojo personalo nariu. 

Po disertacijos paliko vieni pilni nepriklausomos Lietuvos 
metai dirbti universitete, Tuo tarpu tarptautiniai politiniai įvykiai 
taip pasisuko, kad tie metai teko baigi Lietuvos universitete jau 
atgautame Vilniuje. Siuo metu parašiau ir vieną žŽymesnį straips- 
nį „Gedimino dinastijos kilmės tyrinėjimai“ („Lietuvos praeitis“, 
1, 1940). Jame apžvelgiau K. Chodynickio ir St. Zajončkovskio 
pastabas prie K. Forstreuterio straipsnio apie Gedimino krikštą ir 
Vokiečių ordiną. Jame papildžiau ir naujais įrodymais sustipri- 
nau pirmo skyriaus disertacijos tezę, kad Gediminaičiai kilę iš 
Aukštaičių. Tezę pripažino tokie istorikai, kaip V. Pašuta (Žr. jo 
veikalą ,„Obrazovanie...“) ir H. Paszkiewicz (Paškevičius; „„Ori- 
gin of Russia“ 2, 1954, p. 201, nuor. 4). 

Paskutiniais nepriklausomos Lietuvos metais buvau įtrauktas 
ir į žurnalo „Židinio“ bendradarbius. Jo redaktorius I. Skrups- 
kelis, aukštos asmeninės kultūros inteligentas, džentelmenas ge- 
riausia to žodžio prasme (deja, žuvo bolševikų kalėjime be jokios 
kaltės), pakvietė mane rašinėti jo redaguojamame žurnale. Da- 
viau bene tris straipsnius, sudarytus iš disertacijos: ,,Romėniškas 
patriotizmas ir krikščionybė“, „Romėniškas Prudencijaus patrio- 
tizmas“ ir „,„Salvianas iš Marseille ir jo veikalas «De gubernatione 
Dei>“. Ilgiausias a buvo apie Aurelijų Prudencijų Kle- 
romėniško patriotizmo. Turėjau įsigijęs jo raštus, išleistus Vienos 
mokslo akademijos. Puoselėjau IDL) rašyti kada nors platesnę 
studiją apie jį. 

Po disertacijos ėmiausi kito karjerinio darbo — habilitacijos. 
Jai pasirinkau artimesnę mūsų laikams temą kaip disertacijai, 
būtent, Vokiečių ekspansija į rytus ryšium su kryžiaus karais. 
Pradėjau rinkti medžiagą, kiek jos galėjau rasti Kaune. 1938 m. 
panaudojau grįžimą iš Austrijos stabtelėti porą savaičių Berlyne 
ir valstybinėje Prūsijos bibliotekoje kaupti habilitacijos šaltinius. 
Buvau besiimąs ir rašyti, pradėjęs nuo XII amž., kada ruoštas 
antras kryžiaus karas ir vokiečiai nuo Elbės upės smelkėsi. į slavų 
kraštus. Kadangi šio kryžiaus“ Karo didžiausias organizatorius 
buvo šv. Bernardas iš Clairvaux (1091—1153), tai jį „daugiau 
studijavau. Jį suskubau ir aprašyti habilitacijos pradžioje. Turė- 
jau užsibrėžtą planą baigti. habilitaciją. S ir 0 
ordinų įsikūrimu Pabaltijyje. | joo a 

Jau buvau gerą pradžią padaręs ir rankraščių nemažą aplan- 
ką į stalčių įkišęs. Bet štai karas ir netrukus po jo prasidėjusi 
dalinė okupacija, nors ir su Vilniaus grąžinimu. Darbo nuotaika 
buvo pakirsta, Po pusmečio prasidėjo visiška okupacija, ir habi- 
litacinis darbas turėjo būti pastumtas į šalį. Kiti rūpesčiai užgulė. 


PIRMOSIOS SOVIETINĖS OKUPACIJOS SLOGUTIS 


1940 metų rudens semestras prasidėjo sovietinės okupacijos 
ženkle humanitarinių mokslų fakultete. Ne vienam mokomojo per- 
sonalo nariui kilo baugus klausimas, ar naujoji valdžia, tikriau 
pasakius, komunistų partija leis toliau dirbti universitete. Juk 
visi numanėm, kad partija perkratys profesorių sąrašą ir jai ne- 
pageidaujamus išbrauks. Taip ir buvo padaryta. Šiai humanita- 
rinių mokslų iakulteto narių sąrašą peržiūrinčiai partijai mes, 
4 jaunesniojo mokomojo personalo nariai — J. Matusas 2. A. Ša- 
poka, A. Vasiliauskas ir aš, tapome aukomis; mus išbraukė. Lai- 
mė, kad išbraukimas partiečiams buvo provizoriškas, Galutiniam 
proiesorių sąrašui nustatyti buvo pasikviestas dekanas Krėvė. Jis, 
radęs mus, jaunuosius, išbrauktus, gynė kiekvieną. Dekanas kal- 
bėjo partiečiams (kaip jis pats sakėsi), kad išbrauktieji yra jauni 
istorikai ir jiems reikia leisti dėstyti ir išmokti sovietinio istori- 
jos dėstymo būdo. Kai Matusas komunistams buvo nepriimtinas 
kaip kunigas, tai Krėvė juos įtikino, kad jis jau nukunigėjęs ir 
neturįs nieko bendro su kunigyste. Partiečiai pakluso mūsų de- 
kano įtikinami ir mus tris paliko neišbrauktus. Nesutiko palikti 
universiteto dėstytoju A. Sapokos dėl jo redaguotos „Lietuvos 
istorijos“, kur apie demonstravusius Kauno komunistus negražiai 
pasakyta. Jis pakaltintas bendradarbiavimu su tautininkų partija. 

Prieš pradedant rudens semestrą sovietinės okupacijos sąly- 
gomis, man kilo klausimas, kokio turinio paskaitas skaityti. Bu- 
vau pratęs skaityti viduramžių istorijos kursus. Bet gavau per- 
spėjimą iš prof. Karsavino: „Apie viduramžius nesiimk nieko 
skaityti, nes įkliūsi“. Pasirinkau Romos istoriją, kur mažiau pa- 
vojaus „įkliūti“, ir dar kokį istoriografijos kursą. Tačiau pradėjęs 
ir tokius, rodos, nieku dėtus kursus, gavau iš pat pradžių pa- 
justi naujo režimo slogutį. Stai skaitant pirmą, kaip ir įžanginę, 
Romos istorijos paskaitą, kur tarp kitų dalykų teikiau studentams 
bibliograiinę apžvalgą, atėjo į paskaitą pavėlavęs klausytojas, 
trenkė durimis, garsiai trependamas priėjo prie tuščio suolo ir 
atsisėdo. Metęs akį į jį, gavau įspūdį, kad čia ne studento, o 

greičiau šnipo esama. Ir iš tikrųjų, baigus paskaitą, užkalbino 
jis mane koridoriuje ir ėmė be jokio įvado pamokslauti. Pradėjo 
kalbėti apie naujus laikus ir apie reikalą dabar paskaitas kitaip 
skaityti, nei anksčiau buvo skaitomos. Konkrečiai man priekaiš- 
tavo, kad suminėjau daug Vakarų autorių, rašiusių apie Romos 
istoriją 1r visai mažai rusų. Komplementavo jis mane, kad aš 
paminėjau bent vieną žymų rusą, būtent, M. I. Rostovcevą. Ma- 
ne net juokas paėmė (žinoma, turėjau susilaikyti), kad jis mane 
net pagyrė už jo paminėjimą. Juk Rostovcevas, buvęs Petrapilio 
universiteto profesorius (dar met A. Voldemaro mokytojas) 
1918 m. emigravo į Ameriką ir profesoriavo Jeilio (Yale) univer- 
sitete. Jis savo istoriniuose raštuose kritiškai ir net piktai atsi- 
liepdavo apie Sovietų Sąjungą. 

Kaip vėliau man paaiškėjo, tas mano kamantinėtojas buvo šiau- 
lietis, pavarde Liišicas, žydų tautybės. Gražiai kalbėjo lietuviš- 
kai, be žydiško akcento. Kaip mane, taip kamantinėjo ir kitus 
profesorius — Karsaviną, Vabalą-Gudaitį. Landė po visą univer- 
sitetą, nevengdamas net rektorato. Iš čia jį prorektorius Bulavas, 
pats partijos narys, bet geras lietuvis patriotas, sako, išmesda- 
vęs. Manimi Liišicas nesiliovė domėtis. Lankydavosi mano paskai- 
tose ir žŽymėdavosi sau mano „nuodėmingus“ prasitarimus. Stu- 
dentams kažkaip pateko jo užrašų knygutė, ir įie mane perspėjo, 
kad Liišicas pagal savo užrašus pranešinėja NKVD apie mane. 

Perspėjo mane draugiškai ir humanitarinių mokslų prodeka- 
nas J. Puzinas, įkalbinėdamas, kad daugiau turėčiau kalbėti apie 
K. Marksą (perspėjimas lietė mano istoriograiijos paskaitas). Su- 
pratau, kad Lifšico skundimai bus pasiekę dekanatą ir dėl jų 
mano draugas rado reikalo mane perspėti. „Kaip aš galiu kal- 
bėti apie Marksą istoriogratijos paskaitose, — aiškinausi Puzinui,— 
įei Marksas nebuvo istorikas?“ „Tai nieko nereiškia,— sakė Pu- 
zinas,— kalbėk ir tiek“. Supratau, kad prodekanas mane perspėjo 
mano paties labui, nors jis apie tai neprasitarė. Jis numanė, kad 
partiją pasiekę Liišico „„donosai“ 27? man gali būti fatališki: vieną 
gražią dieną buti išmestam iš universiteto. Ačiu Dievui, to ne- 
atsitiko, ir pirmus sovietinės okupacijos metus šiaip taip prastrim- 
piau. 


ATOTRŪKIS NUO ISTORIJOS 
Tomis gūdžiomis okupacijos dienomis, be paskaitų rengimo, ne- 
galėjau imtis jokio kito mokslinio darbo. Pakitusioje vokiškoje 


okupacijoje nuslinko pavojus būti išmestam iš universiteto, bet 

mokslui atsidėti ir čia nebuvo tinkamų sąlygų. Vargino važinėjimai 
iš gyvenamos vietos Kauno į Vilnių, ypač leidimų gavimas. Su- 
mažėjo ir studentų dėl sunkaus gyvenimo Vilniuje ir okupacinės 
valdžios trukdymų. Universitetas tik vegetavo, bet neveikė kaip 
reikia. Pagaliau okupantai uždarė jį (1943 m. kovo 23 d.28), Nors 
personalo neatleido, dar ir algas mokėjo, tačiau dirbti neleido. 
Atsidūrus beveik bedarbio padėtyje (dar turėjau kelias istorijos 
pamokas aukštesniojoje technikos mokykloje Kaune), reikėjo kas 
nors prasimanyti. Daviau Kaune leistam dienraščiui „Laisvė“ 29 
kelis bendro pavadinimo straipsnius: „Vilniaus universiteto isto- 
riogralija“. Straipsnius sudariau iš skaitytų paskaitų. To neuž- 
teko. Pradėjau planuoti imtis didesnio darbo, būtent, rašyti vei- 
kalą apie Simoną Daukantą kaip istoriką. Rinkau medžiagą, ko- 
kią galėjau rasti Kauno (iš dalies ir Vilniaus) universiteto bib- 
liotekoje. Po ilgesnio laiko parengiau įžanginę dalį, kur apžvel- 
giau Daukanto panaudotą istorinę literatūrą ir kaip ji panaudota. 
Pasiunčiau apybraižą J. Keliuočiui, tada užsimojusiam pradėti 
leisti žurnalą „Kultūra“. Kai žurnalui nebuvo leista pasirodyti 
per visą okupacijos laiką, tai ir mano raštas per nieką nuėjo. 

Iš viso ketverių metų okupacinis laikmetis buvo tuštuma (va- 
kuumas) mano istorijos studijoms. Beveik tokie patys buvo ir 
šešeri emigracijos metai (1944—50). Pirmus 9 emigracijos mė- 
nesius praleidau Vienoje, įsidarbinęs dideliame arizuotame anti- 
kvariate. Turėjau duotą mokslinio bendradarbio (Wissenschaitli- 
cher Mitarbeiter) titulą. Vienintelis darbas buvo knygų ir visokių 
žurnalų surašinėjimas. Kai sovietai artėjo prie Vienos (1945 m. 
kovo mėn.), reikėjo trauktis į Vakarinę Austriją, kur Žmona su 
trimis vaikučiais nuo rudens gyveno. Šioje vietoje būnant, pasi- 
baigė karas, ir kraštą užėmė amerikiečiai. Prasidėjo gyvenimas 
atstatytoje Austrijoje, nors ir okupuotoje. Pusantrų metų išgyve- 
nę mažame kaimelyje (tuo metu 100 dienų man pragulėjus ligo- 
ninėje), pervažiavome į baltiečių Unros3*? laikytą lagerį Ried 
Innkreis (Ryd Inkreisas) miestelyje (1946 m.). Čia gyvenant tre- 
jus metus (beveik dvejus metus dirbant lagerio administracijoje), 
nebuvo menkiausių sąlygų istoriniam darbui. Reikėjo gyventi rū- 
pinantis kasdieniškais reikalais su viltimi sulaukti geresnių laikų. 

1949 m. pasitaikė proga be jokių pastangų gauti afidavitas 
vykti su šeima į JAV pas Tenesio (Tennessee) valstybės ūkininką 
bernauti. Kai rudens metu pasibaigė darbai ūkyje, su gerų Žmo- 
nių pagalba persikėlėme iš kaimo į nedidelį artimą miestą, ir 
tapau įdarbintas plieno liejykloje. Liejykloje ir dar skerdykloje 
išdirbau ištisus metus. 1950 metais lapkričio mėn. su kybartiškių 

Tamulionių pagalba pervažiavome į Klyvelandą (Klivlendą; Oha- 
jas, Ohio). Tuojau įsidarbinau palyginti lengvame plieno iabrike 
ir pradėjau pastovų gyvenimą didmiestyje. Svarbiausia, kad po 
trankaus šešerių metų gyvenimo patekau į miestą su gera vieša 
biblioteka, tinkama moksliniams darbams. Pradėjau lankytis joje 
po fabrikinio darbo. Radau čia gerą istorijos departamentą, gau- 
sų gerų veikalų, senų ir naujų, istorinių Žurnalų ir kai kurių 
žymių šaltinių rinkinių. Peržiūrinėjant ir skaitinėjant istorinius da- 
lykus, atgijo man dėmesys istorijai. Nors jis buvo nenumiręs, 
tai bent merdėjantis. Kilo noras ką nors studijuoti, o gal ir rašyti. 


POSŪKIS Į ISTORIJĄ 


Dar iš Berlyno studijų laikų žinojau, kad JAV po Pirmojo 
didžiojo karo buvo įsteigta Viduramžių akademija (Academia 
Medii Aevi) ir pradėjo leisti žurnalą „Speculum“. Parūpo pasi- 
naudoti pirma proga ir susipažinti su žurnalu ir pačia akademija. 
Susiradau bibliotekoje to žurnalo komplektą ir skaičiau jį nuo- 
sekliai. Susipažinau ir su akademijos išleistais leidiniais, ver- 
tingais viduramžių istorijos studijomis. Iš žurnalo leidinių ir jos 
išleistų veikalų susidariau akademijos kilmės ir jos veiklos vaiz- 
dą ir parašiau straipsnį apie ją. Jį pasiunčiau „„Aidams“, Tapau ir 
„Aidų“ nuolatinis skaitytojas ir dabar esu. Tai buvo mano pir- 
mas straipsnis, parašytas ir paskelbtas Amerikoje. Kartą atgavęs 
dėmesį istorijai, ėmiau vėl gyventi įąja, nors ir Tabrikuose dirb- 
damas. Rašydamas apie Amerikos viduramžių akademiją, susi- 
domėjau ir amerikiečiais istorikais, Europos viduramžių istorijų 
autoriais. Net buvo pasivaidenusi mintis rašyti darbą apie Euro- 
pos viduramžių istoriograliją, Amerikos autorių parašytą. Buvau 
pradėjęs skaitinėti ir žymėtis Amerikos autorius ir jų veikalus. 
Nepasistūmėjau toliau nuo pradinio bandymo, atėjo paraginimas 
imtis kito darbo: tapti J. Kapočiaus pradėtos leisti „Lietuvių en- 
ciklopedijos“ bendradarbiu, net viduramžių istorijos skyriaus re- 
daktoriumi. 

„Lietuvių enciklopedijos“ pradininkas ir leidėjas kartą per pa- 
sikalbėjimą prasitarė, kad jis ėmėsi organizuoti jos leidimą tu- 
rėdamas galvoje įtraukti į jų profesinį darbą išvietintus 3! lietu- 
vius mokslo darbuotojus. Kam ne kam, o man taiklus buvo leidėjo 
tikslas. Panašaus darbo aš ir ilgėjausi. Pritapęs prie enciklope- 
dijos, išbuvau jos bendradarbiu nuo pirmo iki trisdešimt penkto 
tomo. Nė vienas tomas nepasirodė be mano ilgesnio ar trumpesnio 

straipsnelio. Nors enciklopedijoje buvau žymimas skyriaus redak- 
toriumi, bet redagavau tik savus straipsnius. Ir ta pati viduramžių 
istorija ne man vienam priklausė redaguoti. Išskirta buvo baž- 
nyčios istorija, popiežiai, šventieji, vienuolijos. Šie dalykai pri- 
klausė teologams. Be viduramžinių dalykų, rašiau dar Europos ir 
užeuropinių kraštų istorijas. 

Kai po „Lietuvių enciklopedijos“ tas pats J. Kapočius sumanė 
leisti „Encyclopedia Lituanica“, aš ir buvau vienas vyriausiojo 
redaktoriaus S. Sužiedėlio pagalbininkų, parengęs jam ketvirtą 
tomą, vieną iš 6. 

Rinkdamas medžiagą enciklopediniam straipsniui apie kryžiaus 
karus, radau vienoje knygoje įdėtą rankraštinio šaltinio ištrauką, 
kurioje paminėtos Lietuvos karaliaus su Lenkijos karaliene vedy- 
bos, ir toliau rašoma, kad karalius su visa tauta pasikrikštijo. 
To šaltinio autorius nurodytas Pilypas de Mėsiėres (Mezjerietis), 
prancūzas, ir jo raštas „Seno piligrimo sapnas“ (,,„Songe du vieille 
pėlėrin“). Jei ta žinia užrašyta jo rankraštyje, tai gal jame yra 
ir kitų Lietuvos istorijos dalykų,-— pagalvojau sau. Gyvai susi- 
domėjau tuo rankraščiu ir netikėtai radau jį Klyvelando bibliote- 
koje, kur laikytas ypatingame skyriuje ir dar po užraktu. Parei- 
kalavus bibliotekininkas davė man jį, rodos, netikėdamas, kad aš 
jį galėsiu paskaityti. Tai buvo kopija XIV a. antrosios pusės rank- 
raščio — lolio Iormato 600 puslapių knyga. Turėjau daug valandų 
pasėdėti, tą XIV a. prancūzų kalbos rankraštį išmokti skaityti. 

Rankraščio turinys — aprašymas įvairių kraštų, kur autorius 
Mėsičres, riteris kryžininkas, keliavo ir su netikėliais kovojo. Jis 
įterpė ir Baltijos kraštus su Lietuva. Be minėto Jogailos krikšto, 
papasakojo apie kryžiuočius, jų kovas su lietuviais, apie prūsus, 
Baltiją ir Lietuvą. Išrinkau Lietuvą liečiančias žinias ir buvau 
beplanuojąs rašyti apybraižą. Ją numačiau spausdinti jau tada 
Lietuvių istorijos draugijos leistame žurnale „Lietuvių tautos 
praeitis“. Planą pakeičiau paveiktas mano neužmirštamo dratu- 
go Zenono Ivinskio. Tuo metu jis darbavosi Vatikano archyvuose 
ir buvo vokiečių ir baltiečių istorikų įsteigto Pabaltijo tyrimo 
instituto narys. - Zenonas LE ir instituto leistą Žurnalą 

„Commentationes Balticae“, " 

Kai aš jam parašiau, kad radau da Lietuvos isiSkijai nepa- 
naudotą rankraštį, jis man atsakydamas primygtinai įkalbinėjo 
rašyti ir spausdinti vokiečių „kalba ir tuo būdu pateikti naujų 
duomenų nie tik lietuviams, bet ir: prašalaičiams istorikams. Ivins- 
kio patartas, parašiau studiją vokiškai, įvardijęs „Das Baltikum 

in der Kreuzzugsbewegung des 14 Jhs“ 2 („Commentationes Bal- 
ticae“, VI/VII, 3, 1959). 

Redaktoriaus liudijimu, mano apybraižos atspaudų parduota 
daugiau kaip kitų; iš to leistina spręsti, kad jai parodytas skai- 
tytojų dėmesys. Be abejo, mažai žinomo šaltinio autoriaus Mėsiė- 
res vardas bus patraukęs skaitytojų dėmesį. 

Apie 1960 metus atėjo man, galima sakyti, mano darbui pa- 
šalinis pasiūlymas — rašyti daktaro Jono Šliūpo biografiją. Pa- 
siūlymas atėjo iš žinomo Amerikos lietuvių veikėjo inž. Pijaus 
Žiūrio, klyvelandiečio, didelio Šliūpo gerbėjo. Gavau pasiūlymą 
bendradarbiaudamas enciklopedijoje ir dar plušdamas plieno iab- 
rike naktinėje pamainoje. Kadangi Šliūpas buvo didelė ir šakota 
asmenybė ir, ypač Amerikoje veikdamas, išvaręs gilią kultūrinę 
ir politinę vagą, tai apie jį rašyti reikia didelio pasirengimo. Pir- 
miausia reikia surinkti daug medžiagos iš visur. O tam darbui 
reikalingas tik jam skirtas laikas. Tad sutikau bandyti rašyti, 
bet tik daug vėliau, kada bus baigta enciklopedija ir pats su- 
lauksiu pensijos amžiaus. Tuo pasikalbėjimas su Žiūriu ir pasi- 
baigė. Po poros metų P. Žiūrys mirė (1962.1X.18). Atvykusi į lai- 
dotuves, G. Sliūpienė su sūnumi Vytautu pasirodė jau žinojusi 
apie mudviejų su Žiūriu vestus pasitarimus. Ji primygtinai prašė 
rašyti pažadėtą jos vyro biograliją. Pakartojau Žiūriui duotą 
pažadą. 

Praslinko keleri metai. Tuo tarpu išėjau į pensiją. Apie tą laiką 
buvo baigta ir J. Kapočiaus leista „Lietuvių enciklopedija“. Ga- 
lėjau imtis rengti ir dr. J. Sliupo monografiją. Rodos, 1967 m. 
aplankė mane Vytautas Šliūpas Klyvelande ir susitarėme dėl mo- 
nogralijos rašymo ir leidimo. Jis pažadėjo man perduoti jo pa- 
ties monogralijai surinktą medžiagą. Aš pasižadėjau iki 1970 me- 
tų ją parašyti. 

Pradėjau šį tą rankioti. Tik štai 1967 metų pabaigoje ar 1968 m. 
pradžioje gaunu laiškutį iš J. Bačiūno, kur jis rašo išleisiąs 
Sliūpo monografiją ir galėsiąs man prisiųsti Vytauto surinktą 
medžiagą. Nustebino mane leidėjų pasikeitimas. Tačiau dėjausi 
tam abejingas esąs. Padėkojau Bačiūnui, kaip būsimam monogra- 
fijos leidėjui, ir paprašiau jo, kad jis gautų iš „Naujienų“ re- 
daktoriaus Gudelio Vaclovo Biržiškos rinktą Šliūpo monografijai 
medžiagą. Mat Vacl. Biržiška dar Šliūpo paminklo komitetui buvo 
įsipareigojęs rašyti Sliūpo monograiiją. Jis turėjo parinkęs kiek 
medžiagos, kurią po jo mirties perėmė M. Gudelis, kaip jis pats 
prisipažino. Paslaugus Bačiūnas tuojau gavo iš Gudelio rankraštį 

ir prisiuntė man. Jis perdavė man ir dėžę su Vytauto surinktomis 
tėvo knygomis, iškarpomis iš laikraščių, kiek rankraščių, jų tar- 
pe Sliūpo autobiograliją. Biržiškos rankraštis tebuvo vien Šliūpo 
smulki bibliograiija, privesta * 1897 m. Ji buvo man naudinga, 
nes duoti ne tik knygų ir straipsnių pavadinimai, bet dar ir trum- 
pi jų turiniai. 

Turėdamas dalį medžiagos, nors toli gražų nepakankamos, 
ėmiausi planuoti monogralijos iemą. Kadangi Šliūpas buvo labai 
gerai žinomas lietuvių tautai žmogus ir jo gyvenimas bent dali- 
mis liestas daugelyje raštų, tai jo išviršinį gyvenimą atpasako- 
janti biografija būtų žinomų dalykų kartojimas. Kad nepasirody- 
čiau pasikartojantis, apsisprendžiau rašyti Šliūpo vidaus biogra- 
tiją, t. y. nagrinėdamas jo raštus ir kartu sekdamas jo gyvenimą, 
vaizduoti jo asmenybę bei pasaulėžiūrą, gyvenamojo laiko ištakas, 
veikusias jį. Stengiausi panaudoti man prieinamus Šliūpo raštus 
ar kitų autorių apie jį rašytus. Ką tvirtindamas vis stengiausi 
paremti Šliūpo raštais ar kitais patikimais šaltiniais. Laikiausi 
istoriką įpareigojančios taisyklės: neteigti nieko, ko negalima tie- 
sioginiais ar netiesioginiais šaltiniais paremti. Rašiau vis atsi- 
žvelgdamas į Šliūpo raštus. Tad vietomis monografijos turinys 
yra jo raštų komentavimas, turinio atpasakojimas ar citata. 

Neaplenkiau ir Sliupo verstų raštų, nes juose ir ryškėjo jo 
asmenybė. Pvz., išnagrinėjau ir atpasakojau įo verstos vokiečių 
autoriaus K. F. Gutzkovo (Guckovas) parašytos politinės trage- 
dijos „Patkulis“ turinį. Šliūpas per klaidą laikė Patkulį livonie- 
čiu (latviu), nors jis buvo vokietis dvarininkas, sukilęs prieš Li- 
vonijos okupantus švedus, suvaržiusius vokiečius baronus. Patiko 
Sliūpui autoriaus Gutzkovo liberališki į tariamo baltiečio patrio- 
to Patkulio burną įdėti žodžiai. Vertėjas pateikė juos vietomis 
net pakeistus. Daviau ir Šliūpo versto garsaus anais laikais 
L. Biuchnerio veikalo „Spėka ir medžiaga“ komentarą. Manding, 
tas veikalas liudijo, kad Šliūpas, jį versdamas, turėjo taurų pat- 
riotišką tikslą: būti tautos švietėju. 

Stengdamasis panaudoti kiek galima daugiau Šliūpo raštų, 
važinėjau į Baltimorę, tikėdamasis rasti ką ypatingą dar išliku- 
sioje paties Šliūpo jo studentavimo metu įsteigtoje bibliotekoje 
ir laikomoje Lietuvių namuose. Nusivyliau, nes nieko senesnio 
joje neradau. Kelionė į Baltimorę bent tuo buvo naudinga, kad 
toje bibliotekoje turėjau progos paskaityti gautus iš šalies kelis 
Sliūpo leistų laikraščių — „Unijos“ ir „Lietuviško balso“ 34 nume- 
rius. Abu laikraščiai buvo kilę iš Nado Rastenio bibliotekos. Jis 

atidavė man ir baltimoriečio, buvusio artimo Šliūpo bendradar- 
bio Olevičiaus atsiminimų rankraštį, labai tikusį panaudoti mo- 
nografijai. Iš Baltimorės grįždamas, buvau sustojęs Vašingtone 
pasidairyti Kongreso bibliotekoje. Radau vien Mosto „Gottes- 
pest“ ** tobulą rusišką vertimą. Jį galėjau palyginti su Sliūpo 
labai nevykusiu vertimu ir su pakeista antrašte: „Dievas, dangus 
ir pragaras“. 

Medžiodamas Šliūpui medžiagą, neaplenkiau ir Čikagos. Čia 
galėjau rasti ką ne ką Pasaulio archyve ir Kazimieriečių vienuo- 
lyno bibliotekoje. 0 

Daugiausia Šliūpo ir apie Šliūpą raštų gavau iš Pensilvanijos 
universiteto bibliotekos, iš ten išdėstytos dr. J. Saulio nupirktos 
bibliotekos. Dėkingas esu tada universiteto bibliotekoje dirbusiam 
dr. V. Maciūnui, išrinkusiam man iš jos šliūpianą. Aš galėjau ją 
dalimis per vietinę Klyvelando biblioteką išsirašinėti ir panau- 
doti. 

Monografija buvo baigta 1970 metų pabaigoje, kaip buvo su- 
sitarta su inž. V. Šliūpu. Deja, jos leidėjas J. Bačiūnas mirė 
1969.1.23, Kai nebuvo leidėjo, rankraštį įstačiau į lentyną ir lau- 
kiau geresnių dienų. Belaukiant pasirodė spaudoje skelbimas, kad 
Vilniuje leidžiamos „Lietuviškos bibliotekos“ serijoje *? numatoma 
1972 m. išleisti Valančiaus ir Šliūpo raštai. Paskelbta Žinutė ma- 
loniai nuteikė mane ir pažadino viltį papildyti monograiiją nau- 
jais duomenimis. Mat buvau beveik tikras, kad Lietuvos leidinyje 
bus sudėti Šliūpo raštai, kurių Amerikoje nėra. Patenkintas jau- 
čiausi, kad biografija nepradėta spausdinti. Buvau pasiruošęs ją 
trečią kartą perrašyti, panaudodamas Lietuvos leidinio raštus. 
Teko nusivilti, kai 1972 m. pasirodė tik Valančiaus raštai. Skli- 
do kalbos, kad Šliūpo raštai nepraėjo per partijos cenzūrą ir pa- 
sirodys (žinoma, „ištaisyti“) vėliau 37. | 

Nors ir neturėjau Sliūpo raštų iš Lietuvos, tačiau ėmiausi 
perrašinėti veikalą trečią kartą. O kai iš naujo perrašoma, tai 
vis randama taisytinų, papildytinų ir keistinų dalykų. Perrašytą 
vėl įkišau į lentyną, ir ten stovėjo metus kitus. Tuo tarpu du 
vadovaujantieji Akademinės skautijos leidyklos asmenys — proi. 
dr. Tomas Remeikis ir Jonas Dainauskas apsiėmė monografiją 
spausdinti. Jiems, ypač prof. Remeikiui, pasilikdamas dėkingas, 
darbą patikėjau. Jų abiejų pastangomis ir prisidėjus Vytauto Sliū- 
po šeimai kaip Mecenatui dr. Jono Šliūpo pirma biografija (Dr. 
Jonas Šliūpas. Jo raštai ir tautinė veikla, 1979) tegalėjo būti 
išspausdinta. | | 

Kaip Sliūpo monogralija buvo rašoma ir spausdinama, malo- 
niam skaitytojui gali duoti miglotą idėją čia priedėliu teikiamas 
inž. V. Sliūpo, šeimos galvos Mecenato, laiškas ir mano kaip auto- 
riaus atsakymas. 


Balandžio 6 d. 1960 


Mielas Profesoriau! 


Neatsiprašinėsiu už savo apsileidimą, bet tikrai negražu iš ma- 
no pusės Tainstai taip ilgai neparašyti. Gal šių Velykų proga al- 
leisite man už lai ir priimsite mūsų visų sveikinimus iš tolimos 
Arabijos dykumos. 

Svarbiausia, noriu padėkoti nuoširdžiai už Jūsų didelį darbą ir 
triūsą parašant tokią išsamią knygą apie mano tėvelį Dr. J. Sliū- 
pa. Jos pirmą tomą gavau pereitais metais vasaros pradžioje. Ją 
į Riyaldhą atvežė inž. V. Germanas, tai tuoj perskaičiau. Dabar 
po vasaros atostogų vėl nuodugniai perskaičiau ir gėrėjaus Jūsų 
nuoširdumu ir alsidėjimu paruošiant tą knygą. Dar maloniau man 
buvo skaityti ją, nes tai bus istorinė knyga, parašyta Tamstos, ku- 
ris nebūtinai sutinka su Tėvo gyvenimo filosofija. Bet tas jaktas 
duos daugiau svarbos, nes parodys, kad knyga nebuvo parašyta 
vienašališkai, bet gerai — istoriniai. Taipogi didelis ačiū p. J. Dai- 
nauskui ir kiliems, kurie prisidėjo prie išleidimo. 

Bandžiau išgauti pinigus surinktus pas M. Gudelį, bet nepa- 
vyko. Grįžęs į USA vėl bandysiu, bet gerai žinote, kokia padėtis 
yra. Gal pavyks, gal ne. Dar kartą didelis ačiū Tamstai už tą 
ilgametį didelį darbą. 

Su Velykų šventėmis linkiu viso geriausio 
Jūsų Vytautas Šliūpas. 


1980.1V.23 


„Didžiai Gerbiamas p. Inžinieriau: 


Labai nustebau gavęs Tainstos laiškutį iš tolimos Arabijos dy- 
kumnos. Ir turėjau pagrindo nustebti. Juk į mano jau prieš keletą 
mėtų rašytus laiškus Tamstai nesiteikei atsakyti. Ypač pergyve- 
nau kartėlį, kai anais 1970 m. neatsiliepėte į mano prašymus, 
tiesiog maldavimus prisiųsti per kalakutų dieną mano atsirinktų 
rankraščių ziroksus *8. Jei jie būtų buvę prisiųsti, jie būtų panau- 
doti ir gal net visi būtų įdėti į monografiją. Jei būtų buvusi to- 
kia priežastis susilaikyti nuo ziroksų siuntimo, būtų tike paaiš- 
kinti. 2 ; | 

Aplamai, palikote mane nežinioje, kodėl liovėtės domėjęsi Tė- 
vo monograjijos rankraščio likimu. Dėl to dalykas ir vilkinosi, 
kol Skautai Akademikai apsiėmė ją išleisti. Dėkingas esu Jums, 
p. Inžinieriau, ir Jūsų šeimai, kad teikėtės būti Mecenatais. Su 
ge-39 pagrindu dėkojate p. J. Dainauskui. Jis iš tikrųjų daug darbo 
įdėjo, paruošdamas rankraštį spaudai ir dar sudėdamas į knygą 
priedus, ypač autobiograjiją. Aš iš savo pusės esu dėkingas dar 
ir prof. T. Remeikiui, kuris buvo monogralijos spausdinimo ini- 
ciatorius ir pasiimtą darbą stūmė iki galo. Be prof. Remeikio 
iniciatyvos biograjija nebūtų pasirodžiusi per skautų leidyklą. 

Nors teko sutikti kliūčių ir turėti nemalonumų per keletą metų, 
tačiau esu labai patenkintas, kad mano triūsas nenuėjo per nie- 
ką. Nors monografija ir netobula, ir nepilna, bei pirmoji apie tą 
didelį Lietuvį, koks buvo dr. J. Šliūpas. Tuo aš galiu didžiuotis 
ir kartoli romėnų istoriko žodžius: „Padariau, ką galėjau; tepa- 
daro geriau, kurie gali“. 

O geriau parašyti galėtų rašantysis Lietuvoje, kur yra Šliūpo 
archyvas iš Palangos, jo susirašinėjimai su A. Burba, gal dar ir 
kitokie šaltiniai. | 

Su geriausiais linkėjimais. 
Jūsų J. Jakštas. 


S; laišką nedelsdamas parašiau gavęs inž. V. Šliūpo laišką 
iš Kuveito ir pasiunčiau nurodytu Kuveito adresu. Maždaug po 
pusės metų laiškas grįžo su prierašu — adresatas išvykęs. 

Antras man iš šalies pasiūlytas darbas buvo Mažosios Lietu- 
vos istorija. Vieną gražią dieną gaunu laišką iš man visai negir- 
dėto bostoniškio dr. Petro Kaladės. Jis primygtinai prašo rašyti 
Mažosios Lietuvos istoriją. Nurodė jis ir motyvą. Girdi, reikia 
apginti Mažosios Lietuvos lietuviškumą, nubrėžiant istoriškai jos 
vakarines sienas. Atsakiau daktarui neigiamai, įrodinėdamas, kad 
tokiam darbui čia nėra nei šaltinių, nei literatūros. Daktaras pa- 
liko mane ramybėje. Tais pačiais 1964 m. vyko Lietuvių katalikų 
mokslo akademijos suvažiavimas Niujorke (Fordhamo universite- 
te), kur pats skaičiau paskaitą „Pavėluotas Lietuvos krikštas“. 
Suvažiavime dalyvavęs dr. P. Kaladė pats susipažino su manimi 
ir pasisakė esąs ano rašyto laiško autorius. Kai atsisakinėjau jam 
imtis darbo ir tvirtinau, kad Amerikoje nėra priemonių tokiam 
darbui, jis tvirtai įtikinėjo, kad Harvardo universitetas turi daug 
šaltinių Prūsijos, tad ir Rytprūsių istorijai. Jei ko trūktų, galima 
būtų iš kitur, net ir iš Europos gauti. Aš tik turiu atvažiuoti į 
Bostoną ir įsitikinti, kad Mažosios Lietuvos istorijai medžiagos 

netrūks. Kai jau mielas daktaras taip kalbėjo per visas tris suva- 
žiavimo dienas, tai pasiūliau jam kompromisą. Kol esu dar šiais 
ir kitais metais plieno fabriko darbininkas, tai negaliu imtis siū- 
lomo darbo. Tačiau pasižadėjau kitais metais (1965) vasaros 
atostogų metu nuvažiuoti į Bostoną ir pabūti savaitę, susipažin- 
ti su Harvardo universiteto biblioteka. Daktaras su mano pasiū- 
lymu sutiko, ir reikalą atidėjom. 

Praslinkus metams, turėdamas vasaros atostogų dvi savaites, 
nuvažiavau pas ponus Kalades. Jų buvau priimtas kaip svečias. 
Su vieno tautiečio, artimo bibliotekai studiozo, rekomendacija 
gavau kortelę įeiti į knygų sankrovas. Landžiau tarp lentynų ger- 
manistikos skyriuje, ieškodamas veikalų ir žurnalų apie Rytprū- 
sius. Jų nemaža radau, ypač tarp Hohenzollernų (Hohencolernai) 
bibliotekos knygų. Ši biblioteka buvo padovanota paties kaizerio 
Harvardo universitetui 1902 m. jo kronprinco Henriko oficialaus 
vizito universitetui proga. Joje radau daug senų Rytprūsių isto- 
rijos knygų, šaltinių leidinių, ypač žurnalų. Germanistikos sky- 
riuje žvalgydamasis, ir praverčiau visą savaitę. Gavau įsitikinti, 
kad, Harvardo biblioteka pasirėmus, galima bandyti imtis rašyti 
Mažosios Lietuvos istoriją. Dr. Kaladę maloniai nuteikė mano 
apsisprendimas, ir abu sutarėme bendradarbiauti. Pažadėjau atei- 
nančiais metais (jau būdamas pensininkas) atvykti į Harvardą 
ilgiau padirbėti gyvenant jų šeimoje. Tuo tarpu pavedžiau Kaladei 
nuziroksuoti keletą pagrindinių šaltinių ir man prisiųsti į Kly- 
velandą. 

Reikėjo planuoti darbas nukrypstant kiek nuo dr. Kaladės pa- 
geidavimo. Jis tada tiesiog sirgo Lietuvos etnografinėmis sie- 
nomis. Tad jis laukė ir iš manęs, kad aš jam pagal istorinius 
duomenis tiesiog nubrėžčiau vakarines Mažosios Lietuvos sienas. 
Man buvo aišku, kad dėl gyventojų judėjimo ir viso ploto apgy- 
vendinimo istorijos slinktyje sienos, kaip mes jas šiandien supran- 
tam, negali būti išvestos. Galima vesti tiktai ruožus pagal vy- 
kusius apgyvendinimo plotus. Todėl sumojau rašyti studiją ir 
nurodyti, kur pirmykščiai Prūsų lietuviai gyveno ir kaip istori- 
niais laikais vyko Mažosios Lietuvos apgyvendinimas, kol ji baig- 
tinai susidarė XVI a. 

Studiją suplanavau dviejų dalių: istoriografinės ir pačios ap- 
gyvendinimo istorijos. Istoriografijoje apžvelgiau raštus apie Ma- 
žąją Lietuvą nuo seniausių laikų iki dabarties. Smulkiau nagri- 
nėjau Karaliaučiaus istorikų po Pirmojo pasaulinio karo pradėtą 
mokymą apie vėlyvą lietuvių kėlimąsi į Mažąją Lietuvą. Mokymo 

pradininkė buvo Karaliaučiaus universiteto disertantė G. Hein- 
richaitė-Mortensenienė su disertacija „Tautybės ir apgyvendinimo 
santykiai Prūsų Lietuvoje“ („Beitraege zu den Nationalitaeten 
und Siedlungsverhaeltnissen von Preussischen Litauen“, 1927). 
Dėl to Heinrichaitės išvedžiojimus išsamiai atpasakojau su kai 
kuriomis kritiškomis pastabomis. Smulkmeniškiau ryškinau ir po 
jos rašiusius istorikus. Tuo tarpu ankstesnius istorikus trumpiau 
dėsčiau. Antroje (platesnėje) dalyje pavaizdavau pagal visoke- 
riopus dokumentus Mažosios Lietuvos apgyvendinimo vyksmą nuo 
XIII iki XVII amž. Daviau Mažosios Lietuvos ūkio bei visuome- 
nės istoriją. Pagrindinė vedamoji mintis man buvo įrodyti, kad plo- 
tuose nuo Nemuno iki Alnos ir Pregėlio (Priegliaus) upių nuo 
proistorinių laikų iki XVII amž. pirmykščiai gyventojai buvo lie- 
tuviai. 

Studiją rengiau tada prie Lietuvos laisvės komiteto veikusiam 
Lietuvos tyrimo institutui. Jis planavo leisti Mažosios Lietuvos 
praeičiai skirtą veikalą. Kai institutas neturėjo jo parengęs, tai 
aš savo baigtą atidaviau spausdinti „Lietuvių katalikų mokslo 
akademijos metraščiui“ (1970). 

Amerikos lietuvių tautinė sąjunga įsisteigė sau Nepriklauso- 
mybės fondą ir sumanė išleisti veikalą apie Lietuvą anglų kalba. 
Ponia Čekienė, to fondo pirmininkė, apsiėmė organizuoti veikalo 
leidimą. Ji pakvietė dr. Albertą Gerutį, žinomą diplomatą ir kul- 
tūrininką, jam redaguoti. Jis sudarė knygos planą ir telkė bend- 
radarbius. Užkliudė ir mane, gal kaip pažįstamą iš bendrų Ber- 
lyno studijų laikų. Gerutis pavedė man rašyti Lietuvos istoriją 
nuo pradžios iki 1914 metų. Turėjau sutikti, nors ir nenoromis, 
buvusio mielo kolegos prašomas. Pagal] redaktoriaus duotą in- 
strukciją turėjau rašyti trumpai, nes mano dalis — lyg įžanga į 
daug platesnę dalį, skirtą Lietuvos nepriklausomybei. Joje pla- 
nuota pavaizduoti visokeriopą *? Lietuvos gyvenimą, ne vien po- 
litinį. Todėl pavaizdavau tik bendrais bruožais patį istorinį vyks- 
mą ir paskirus faktus kuo trumpiausiai paminėdamas. Kai visa 
knyga (negavus bendradarbių) išėjo vien politinė istorija, tai 
gailiuosi savo dalį per siaurai apėmęs. Reikėjo kai kurie iški- 
Iesni dalykai kiek smulkiau aprašyti. Nepaisant to, šis Nepri- 
klausomybės iondo leidinys („Lithuania 700 years*!, 1969) turi 
gerą pasisekimą, kad 1983 m. perspausdintas šeštą kartą. 

Būdamas istorikas gal ir iš pašaukimo, šiaip taip apsidirbda- 
vau su istoriniais darbais, Daug sunkiau man sekdavosi ar visai 
nesisekdavo, kai reikėdavo išeiti iš istorijos mokslo ribų ir įsi- 

pareigoti kitokiam, kad ir visuomeninio turinio, kūriniui. Šiuo 
atveju tekdavo kartais nusivilti. 

Tokią patirtį turėjau lengvai sutikęs, p. E. Čekienės papra- 
šytas, prisidėti prie Lietuvių tautininkų sąjungos istorijos rašymo. 
Gavau pačią sunkiausią dalį: Tautos pažangos — Lietuvių tauti- 
nės * sąjungos istoriją nuo 1916 iki 1940 m. Tad turėjau rašyti 
organizacijos istoriją nuo jos įsisteigimo iki žlugimo su sovietine 
okupacija. Savaime suprantama, kad organizacijos veiklos istorija 
tegali būti parašyta pagal kokius jos gyvenimą liečiančius šal- 
tinius — rašytinius ar žodinius. Apie Lietuvių tautinės * sąjungos 
veiklą jokių rašytų šaltinių neturėjau. Be jų net negalėjau pra- 
dėti rašyti. Nusivylęs gailėjausi, kad tam darbui įsipareigojau. 
Iš nusivylimo parašiau poniai Čekienei, kad atsisakau rašyti ir 
siūlau Poniai prašyti dr. A. Gerutį ar St. Lozoraitį įr.“4, kurie 
turėjo medžiagos iš Lietuvos, rašyti. Bet p. Čekienė manęs neat- 
leido. Tada aš pats parašiau dr. A. Geručiui ir prašiau perimti 
iš manęs Lietuvių tautinės * sąjungos istorijos rašymą. Galbūt 
Daktarui dalykas pasirodė toks tolimas, kad jis nesiteikė atsi- 
liepti į mano prašymą. Kas tada man beliko daryti? Kai jau rei- 
kia būtinai rašyti, tai rašysiu bent nuo 1919 metų nepriklausomos 
Lietuvos istorijos, ypatingai atsižvelgdamas į Lietuvių tautininkų 
sąjungą,— pagalvojau sau. Plačiau dėsčiau tuos nepriklausomos 
Lietuvos istorijos momentus, kur sąjunga buvo labiau paliesta. 
Kadangi iš dvidešimt vienų nepriklausomos Lietuvos metų 13 me- 
tų Lietuvių tautininkų sąjungos žmonės stovėjo valdžios prieša- 
kyje, tai mano sąjungos istorija buvo beveik sutapatinta su vals- 
tybės istorija. Taip parašyta sąjungos istorija nepatiko poniai 
E. Čekienei, gal ir kitiems tautininkams. Ji ar jie išbraukė iš 
mano rankraščio sąjungos nelietusius dalykus ir nusiuntė rank- 
raštį J. Puzinui kaip redaktoriui taisyti. Kai Puzinas parodė man 
rankraštį su išbrauktinomis vietomis, aš jam patariau, iš naujo 
perredaguojant, perrašyti. Pats to darbo tuo tarpu nesiėmiau. 
Puzinas ir to nedarė ir grąžino rankraštį p. Čekienei. Ji atsiuntė 
rankraštį man su pageidavimu sutrumpinti. Paklusau. Ėmiau per- 
rašinėti ir trumpinti, palikdamas grynai sąjungos dalykus ir iš- 
braukdamas valstybinius. Rankraštis perpus sutrumpėjo. Šiuo 
atveju daug pasinaudojau A. Smetonos išleistomis kalbų knygo- 
mis „Pasakyta—parašyta“ (2 tomai). 

Prie Tautininkų sąjungos reikėjo pridurti ir jai afilijuotos or- 
ganizacijos. Tam reikalui reikėjo ieškoti talkininkų. Geriausias 
talkininkas buvo Balys Vyliaudas, iš pagrindų, dalykiškai aprašęs 
jaunųjų ūkininkų ratelius. 


Lietuvių tautinės sąjungos veikalas įvardytas „Tautinės min- 
ties keliu. Lietuvių tautininkijos istorijos bruožai“ (1979). Reda- 
gavo Jonas Puzinas ir Pranas Palukaitis. 

1977 metais proi. Jonas Puzinas sumanė organizuoti istorikus 
parašyti plačią kolektyvinę Lietuvos istoriją. Tam reikalui su- 
telkė 5 istorikus, pats pasiimdamas pirmą proistorės skyrių, Dar- 
bas turėjo būti tuojau pradėtas. Puzinas dar buvo sušaukęs keletą 
bendradarbių susirinkimų; priimta veikalo periodizacija, bendra- 
darbiai pasidalijo skyriais. Pradininkas Puzinas sudarė formalinę 
sutartį * su Lietuvių fondu dėl veikalo leidimo. Gražiai planuo- 
tas darbas sutriko dėl Pradininko staigios ir netikėtos mirties 
(1978.1V.14). Nors visi bendradarbiai (išskyrus vieną) tyliu su- 
tarimu sutiko toliau dirbti pasiimtą darbą, tačiau ne visi ište- 
sėjo. 

Kai veikalas vis dėlto buvo numatytas kada nors išleisti, vyk- 
džiau įsipareigojimą ir 1979—80 m. parašiau savo dalį — Lietu- 
vos istoriją nuo valstybės pradžios (Mindaugo) iki Kazimiero 
Jogailaičio (1492). Manimi pasekė ir kiti bendradarbiai, ir dabar 
(1984) istorija parašyta iki 1795 m. Ji imamasi spausdinti va- 
dovaujant Puzino pareigas pasiėmusiam prof. T. Remeikiui ir jo 
bendradarbiui Dainauskui. Reikėtų tikėtis, kad ne per tolimoje 
ateityje proistorė ir pirmas istorijos tomas bus išspausdintas. 

„Naujosios vilties“ redaktoriumi tapęs p. Aleksas Laikūnas 
pakvietė mane bendradarbiauti jo žurnale. Mielai sutikau ir pir- 
mą straipsnį parašiau 1979 m., skirtą senojo Vilniaus universi- 
teto 400 metų sukaktuvėms paminėti. Antras „Naujajai vilčiai“ 
skirtas straipsnis buvo kritiška naujosios sovietinės Lietuvos is- 
torijos apžvalga. Trečias —,Įrodinėjama, kas neįrodoma“ (1983). 
Tai Pabaltijo istorikų (ir vieno ruso Minco) 1978 m. išleistos 
rusiškos knygos „Socialistinės revoliucijos 1940 m. Lietuvoje, 
Latvijoje ir Estijoje“ smerkianti kritika įrodinėjant, kad jos rū- 
mai pastatyti ant smėlio — konjunktūrinis veikalas, neturįs jokios. 
mokslinės. vertės. 

Daug rašyti reikėjo įtrauktam į Lietuvių istorijos draugiją 
(LID). Ji palyginti sena draugija, įsisteigusi 1956 m., sėkmingai 
veikia ir savo žurnalą (neperiodinį) leidžia. Draugijos spiritus 
movens * buvo ir yra p. A. Rūgytė, ištvermingai dirbanti drau- 
gijai su dideliu pasiaukojimu ir pasižyminti jos finansinės ba- 
zės organizavimu. Ji įtraukė ir mane 1972 m. į LID ir net pir- 
mininku padarė. Kai tuo metu pritrūko draugijos žurnalui „Lie- 
tuvių tautos praeitis“ redaktoriaus, tai turėjau imtis jį redaguoti. 
Pradžioje įsipareigojau tik vieną numerį suredaguoti, bet, ne- 

atsiradus redaktoriaus, turėjau redaguoti per 10 metų. Redaguo- 
damas pildžiau didesnę žurnalo dalį savais straipsniais, apžval- 
gomis, recenzijomis ir mirusių narių nekrologais. 

1983 m. buvo „Aušros“ šimtmečio metai. Mūsų išeiviškoji vi- 
suomenė minėjo juos paskaitomis, renginiais ir straipsniais spau- 
doje. Nebuvau aplenktas ir aš, nors kaip istorikas ne ką apie 
„Aušrą“ galėjau pasakyti. Tačiau „Aidų“ redaktorius kliudė ma- 
ne ir įpareigojo duoti straipsnį apie ją. Reikėjo paklusti redakto- 
riui ir rašyti straipsnį „„Aidams“: „«Aušra>— tautos gaivintoja“. 

Įspūdingiausiai ir geriausiai „Aušros“ šimtmetį paminėjo, 
tiesiog jį įamžino p. A. Rūgytė, perspausdindama ir išleisdama 
ją su J. Dainausko talka dviem storais tomais. Ji išėjo kaip mo- 
numentalus LID leidinys. Po „Aušros“ buvo išleistas „Lietuvių 
tautos praeities“ numeris, skirtas jai paminėti. P. Rūgytės pra- 
šomas, suredagavau tą „Lietuvių tautos praeitį“, beveik vien auš- 
rinių straipsnių prirašytą. Pats parašiau 4 straipsnius: „Jonas 
Sliūpas, «Aušros» redaktorius ir bendradarbis“, „M. vyskupo Va- 
lančiaus ir S. Daukanto vaidai“, „Jurgis Sauerveinas, «Aušros» 
bendradarbis“, ,Vištelis-Višteliauskas, «Aušros» bendradarbis“. 

Gal ši suredaguota aušrinė „Lietuvių tautos praeities“ knyga 
su manaisiais rašiniais bus paskutinis įnašas į gausius LID lei- 
dinius. Nors nenuilstama draugijos veiklos judintoja panelė Ali- 
cija -nelinkusi manęs paleisti. Akivaizdoje artėjančių didelių is- 
torinių sukaktuvių — Krevo unijos (1385), Jogailos išrinkimo Len- 
kijos karaliumi ir jo krikšto (1386) ir Lietuvos krikšto (1387) — 
ji nogisi turėti mane bendradarbiu ruošiant tokį įžymų leidinį 
tam mūsų lemtingam istoriniam posūkiui paminėti. Kai jau pa- 
žengusio amžiaus našta ima įjaučiamai slėgti, abejoju, ar galė- 
siu būti (jei ir mindysiu šią žemelę) p. Rūgytei bendradarbiu. 

Gal jau šie paskutiniai mano darbai bus gulbės giesmė. Kas 
žino? 


PAAIŠKINIMAI 


Istoriko Juozo Jakšto atsiminimų „Mano istorijos mokslo kelias“ mašin- 
raštį Valstybinė enciklopedijų leidykla gavo 1991 metų rudenį (jį JAV vie- 
šinčiam leidyklos generaliniam direktoriui Mykolui Mikalajūnui įteikė Lietuvių 
istorijos draugijos atstovas prof. Jonas Račkauskas). Tekstas parašytas įdomiai 
ir aiškiai, nors, matyti, jau padėvėta mašinėlė, nes ne visos raidės atsispau- 
dusios pakankamai ryškiai. Taisymų ranka mažai, jie daugiausia lengvai per- 
skaitomi. Jei tai būtų gyvo vietinio autoriaus darbas, redaktoriui įis būtų ne- 
sunkus. Tačiau šiuo atveju autorius yra miręs ir negali redaktoriaus daromoms 
pataisoms nei pritarti, nei dėl jų protestuoti. Taigi kilo klausimas, kiek turė- 
tume tekstą doroti: tobulinti viską, kas tobulintina (stilių, kalbą, terminus, 
nevienodumus, apsirikimus) ar tik patvarkyti rašybą ir skyrybą, o į tekstą 
visai nesikišti. Pasirinkome vidurio kelią — taisėme rašybą, skyrybą, abejonių 
nekeliančias korektūros klaidas, netaisyklingai pavartotas linksnių formas, šiek 
tiek leksiką (lietuvių kalbai nebūdinga reikšme pavartotus žodžius), keletą 
sintaksinių konstrukcijų. Nekeitėme stiliaus, nevienodinome nevienodumų, ne- 
moderninome terminų (palikta autoriaus vartojami žodžiai kunigaikštija, alt- 
virutė, diktuotė ir pan.), netaisėme neaiškumų ir apsirikimų — pastebėtuosius 
aiškinome išnašose. Išnašose stengėmės išversti tai, kas autoriaus tekste pa- 
rašyta nelietuviškai (posakius, veikalų pavadinimus). Nevienodinome ir auto- 
riaus labai skirtingai rašomų (sulietuvintų ir nesulietuvintų, su galūnėmis ir 
be jų) nelietuviškų tikrinių vardų, tik prie pirmo jų paminėjimo originalo 
kalba tarp skliaustelių įrašėme dar sulietuvintą formą. Padarėme dar tokių 
pakeitimų: vietoj autoriaus vartojamų santrumpų parašėme pilnus žodžius, 
kai kur vietoj skaitmenų — juos atitinkančius žodžius. 

1! Taip yra J. Jakšto mašinraštyje. 

2 Tikriausiai galvoje turima Lietuvos taryba. 

3 Kuršėnai buvo miestelis, ne bažnytkaimis. 

4 Vytauto Didžiojo ir Vilniaus universitetų anketose V. Sezemanas rašo 
es35 suomis, 

> Nepasiekiama svajonė, neįgyvendinamas geismas, pažodžiui: dievobaimin- 
gas troškimas (lot.). 

“ Taip J. Jakšto mašinraštyje. Kontekstas rodo, kad turėtų būti Vytenio. 

" Per sunku (vok.). 

Š Nagi pabandykite (vok.). 

9 Kartotekininkas (vok.). 

19 Kryžius (lot.). 

" Gerai (vok.). 

12 Saldžiaburnis; pažodžiui: tekantis medumi (Iot.). 

kų iki Karolio Didžiojo (vok.). 

4 Tiksliai turėtų būti: humanitarinių mokslų fakulteto, 

15 Per sunku (vok.). 
„Apie Dievo viešpatavimą“ (lot.). 

17 „Salvianas apie romėnus ir germanus“ (vok.). 

Iš Čia viena J. Jakšto mašinraščio eilutė yra visiškai neperskaitoma, 

** „Lietuvos valstybės susidarymas“ (rus.). 

20 „Gedimino laiškai“ (vok.). 

ži „Šaltinių, susijusių su Gedimino laiškais, kritinė apžvalga“ (vok.). 

22 „Lietuvos karaliaus Gedimino pažiūrų kitimas“ (vok.). 

2 Tie žodžiai J. Jakšto mašinraštyje atsispaudę labai neaiškiai. Iš raidžių 
liekanų panašu, kad žodžiai yra tie, kuriuos čia pateikiame. Kursyvas mūsų. 

* J. Jakšto mašinraštyje šis sakinys gana neaiškus (kažkas nesuderinta): 
Jo sudarytoji komisija iš paties dekano Krėvės, profesorių L. Karsavino ir 
Ign. Jonyno siūlymu jakulteto taryba priėmė disertaciją 1987 m. gegužės 14. 
Spėjame, kad turėtų būti taip, kaip mūsų redaguota, 

5 „Rusijos kilmė“ (angl). 

26 J. Jakšto mašinraštyje: Matuzas. 

2 Įskundimai, įdavimai (rus. donosy). 

28 Vilniaus universitetas buvo uždarytas 1943 m. kovo 17 d. 

2 Autorius apsirinka. Kaune per vokiečių okupaciją ėjo tokie dienraščiai: 
„Į laisvę“ (1941.VI—1942.XII) ir „Ateitis“ (nuo 1943.I). 

9 UNRRA (United Nation Relief and Rehabilitation Administration — Jung- 
tinių tautų organizacijos Pagalbos ir atkūrimo administracija). 

21 Po II pasaulinio karo ne savo šalyje atsiradę žmonės, vadinti perkel- 
taisiais asmenimis. 

32 „Kryžiaus žygiai Pabaltijyje XIV amžiuje“ (vok.). 

3 Taip J. Jakšto mašinraštyje. 

34 Laikraščio pavadinimas: „Lietuviškasis balsas“. 

3 „Dieviškasis maras“ (vok.). 

36 Ta serija vadinasi „Lituanistinė biblioteka“. 

37 J. Sliūpo „Rinktiniai raštai“ Lietuvoje buvo išleisti 1977 m. 

38 Dauginimo priemonėmis padarytos kopijos. 

39 Taip J. Jakšto mašinraštyje. 

* J. Jakšto mašinraštyje: vokeriopą. 

* „Lietuva. 700 metų“ (angl). 

12 Turbūt turėtų būti: tautininkų. 

3 Tas pats. 

* Junjorą (jaunesnįjį). 

4 Z. 42 išnašą. 

* J. Jakšto mašinraštyje tas žodis parašytas ranka ir neaiškiai, bet kon- 
tekstas leidžia jį tik taip suvokti. 

*7 Įkvėpėja, žadintoja; pažodžiui: (iš)judinančioji dvasia (lot.). 

Jakštas J. 


Ja219 Mano istorijos mokslo kelias.— V.: Valst. enciklopedijų 
1-kla, 1992.— 48 p. 


Istorikas J. Jakštas (1900—1989) senatvėje parašytuose atsiminimuose pasa- 
koja apie savo mokymąsi, studijas Lietuvos, Berlyno ir Vienos universitetuose, 
darbą Vytauto Didžiojo ir Vilniaus universitetuose, išeivio gyvenimą Vokietijoje 
ir JAV. Įdomiai apibūdinama daug Lietuvos ir kitų kraštų mokslininkų, su- 
pažindinama su JAV gyvenančių lietuvių istorikų veikla. 

